open-index/open-wikipedia-markdown huggingface dataset:
കവരത്തി

ഇന്ത്യയിലെ കേന്ദ്രഭരണ പ്രദേശമായ ലക്ഷദ്വീപിലെ ഒരു ദ്വീപും നഗരവും ആണ് **കവരത്തി**. ലക്ഷദ്വീപിന്റെ തലസ്ഥാനമാണ് കവരത്തി.

## ഭൂമിശാസ്ത്രം
കേരള തീരത്തിനു അടുത്താണ് കവരത്തി ദ്വീപ്. കവരത്തിയുടെ ഭൂമിശാസ്ത്രപരമായ സ്ഥാനം  ആണ്. സമുദ്രനിരപ്പിലാണ് കവരത്തി സ്ഥിതിചെയ്യുന്നത്.

## ജനസംഖ്യ
2001-ലെ  ഇന്ത്യൻ കാനേഷുമാരി കണക്കെടുപ്പ് അനുസരിച്ച് കവരത്തിയിലെ ജനസംഖ്യ 10,113 ആണ്. ഇതിൽ പുരുഷന്മാർ 55%-ഉം സ്ത്രീകൾ 45%-ഉം ആണ്. കവരത്തിയുടെ ശരാശരി സാക്ഷരത 78% ആണ്. (ഇന്ത്യയുടെ ദേശീയ സാക്ഷരതാ നിലവാരം 59.5% ആണ്). പുരുഷന്മാരിൽ സാക്ഷരതാ നിലവാരം 83%-ഉം സ്ത്രീകളിൽ ഇത് 72%-ഉം ആണ്. കവരത്തിയിലെ ജനങ്ങളിൽ 12% 6 വയസ്സിനു താഴെ പ്രായമുള്ള കുട്ടികൾ ആണ്.

## വിനോദസഞ്ചാര ആ‍കർഷണങ്ങൾ
കവരത്തി ദ്വീപ് വിവിധ ജലക്രീഡാ വിനോദങ്ങൾക്കും നീന്തുന്നതിനും വെയിൽ കായുന്നതിനും അനുയോജ്യമാണ്. കവരത്തിയിലെ സമുദ്രജീവി പ്രദർശനശാലയിൽ (മറൈൻ അക്വേറിയം) പല ജലജീവികളുടെയും ജീവനുള്ളതും അല്ലാത്തതുമായ ഒരു വലിയ ശേഖരം ഉണ്ട്. ഇവിടെ സുതാര്യമായ അടിത്തട്ടുള്ള നൌകകൾ കടലിലെ ജലജീവിതം നോക്കിക്കാണുന്നതിനുള്ള ഒരു വലിയ ആകർഷണമാണ്. കയാക്കുകളും യാട്ടുകളും കവരത്തിയിൽ വാടകയ്ക്കു ലഭിക്കും.

## അവലംബങ്ങൾ




വർഗ്ഗം:ലക്ഷദ്വീപിലെ പട്ടണങ്ങൾ
വർഗ്ഗം:ഇന്ത്യയിലെ കേന്ദ്രഭരണപ്രദേശങ്ങളുടെ തലസ്ഥാനങ്ങൾ
വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
വീരപ്പൻ

തമിഴ്നാട്, കേരളം, കർണാടകം എന്നീ സംസ്ഥാനങ്ങളിൽ വിഹരിച്ച് ചന്ദനവും, ആനക്കൊമ്പും മറ്റും കവർച്ച ചെയ്തിരുന്ന കുപ്രസിദ്ധ കൊള്ളക്കാരനായിരുന്നു ***'വീരപ്പൻ***' അഥവാ കൂസു മുനിസ്വാമി വീരപ്പൻ. (ജനനം: ജനുവരി 18, 1952–മരണം: ഒക്ടോബർ 18, 2004) . ഇന്ത്യയുടെ റോബിൻ ഹുഡ് എന്ന് വീരപ്പൻ സ്വയം അവരോധിച്ചു. ബിൽഗിരിരങ്കന ബേട്ട, മാലെ മഹദേശ്വര ബേട്ട എന്നീ മലകൾ, സത്യമംഗലം, ഗുണ്ടിയാൽ വനങ്ങൾ എന്നിവയായിരുന്നു വീരപ്പന്റെ പ്രധാന വിഹാര രംഗം. കേരളം, തമിഴ്നാട്, കർണ്ണാടകം എന്നീ സംസ്ഥാനങ്ങളുടെ അതിർത്തി പ്രദേശങ്ങളിൽ 6,000-ത്തോളം ചതുരശ്ര കിലോമീറ്റർ വിസ്തൃതിയുള്ള വനങ്ങളിൽ വീരപ്പൻ വിഹരിച്ചു. മൂന്നു സംസ്ഥാനങ്ങളിലെ പോലീസ് സേനയും ഇന്ത്യൻ അർദ്ധസൈനിക വിഭാഗവും വീരപ്പനെ പിടികൂടാൻ പരിശ്രമിച്ചു. ഒരു സമയത്ത് നൂറുകണക്കിനു അംഗങ്ങളുള്ള ഒരു ചെറിയ സൈന്യം തന്നെ വീരപ്പനു സ്വന്തമായി ഉണ്ടായിരുന്നു. ഏകദേശം 124 വ്യക്തികളെ വീരപ്പൻ കൊലപ്പെടുത്തി എന്ന് വിശ്വസിക്കുന്നു. ഇവരിൽ ഉയർന്ന പോലീസ് ഉദ്യോഗസ്ഥരും വനം വകുപ്പ് ഉദ്യോഗസ്ഥരും ഉൾപ്പെടും. ഇതിനു പിന്നാലെ 200-ഓളം ആനകളെകൊന്ന് ആനക്കൊമ്പ് ഊരിയതിനും $2,600,000 ഡോളർ വിലവരുന്ന ആനക്കൊമ്പ് അനധികൃതമായി കടത്തിയതിനും 10,000 ടൺ ചന്ദനത്തടി മുറിച്ചു കടത്തിയതിനും ($22,000,000 ഡോളർ വിലമതിക്കുന്നു) വീരപ്പന്റെ പേരിൽ കേസുകൾ നിലനിന്നു. വീരപ്പനെ പിടികൂടാൻ പത്തുവർഷത്തെ കാലയളവിൽ സർക്കാർ ഏകദേശം 2,000,000,000 രൂപ (വർഷം തോറും 200,000,00) ചിലവഴിച്ചു. ഇരുപതുവർഷത്തോളം പിടികിട്ടാപ്പുള്ളിയായി തുടർന്ന വീരപ്പൻ പോലീസ് വെടിയേറ്റ് 2004-ൽ കൊല്ലപ്പെട്ടു.

## വിവാദങ്ങൾ
### മരണം
1975 ബാച്ചിലെ തമിഴ്നാട് കേഡർ ഐപിഎസ് ഓഫീസറായി തന്റെ ഔദ്യോഗികജീവിതം ആരംഭിച്ച **കെ. വിജയകുമാർ** ആയിരുന്നു വീരപ്പനെ പിടികൂടാനുള്ള **ഓപ്പറേഷൻ കൊക്കൂൺ** (Operation Cocoon) എന്ന പ്രത്യേക ദൗത്യസംഘത്തിന്റെ തലവൻ ആയി പ്രവർത്തിച്ചത്.  പിന്നീട്, മുൻ പ്രധാനമന്ത്രി‌ രാജീവ് ഗാന്ധിയുടെ എസ്.പി.ജി സുരക്ഷാസംഘത്തിലും ഇദ്ദേഹം പ്രവർത്തിച്ചിരുന്നു. സി.ആർ.പി.എഫ് ഡയറക്ടർ ജനറൽ, നാഷണൽ പോലീസ് അക്കാഡമി ഡയറക്ടർ ജനറൽ എന്നീ സ്ഥാനങ്ങൾ വഹിച്ചിട്ടുള്ള‌ വിജയകുമാർ 2012ൽ സർവ്വീസിൽ നിന്നും വിരമിച്ചു.  ജമ്മു-കശ്മീർ ഗവർണറുടെ സുരക്ഷാ ഉപദേഷ്ടാവായി 2019 ഒക്ടോബർ 31 ഇദ്ദേഹം ചുമതല ഏൽക്കുകയുണ്ടായി.

## അവലംബം


വർഗ്ഗം:കൊള്ളക്കാർ
ദുബായ് എയർ ഷോ

[[എമിറേറ്റ്സ് എയർബസ് എ380 വിമാനം 2005-ലെ ദുബായ് എയർ ഷോയിൽ നിന്ന്|thumb]]
ദുബായ് ഭരണകൂടം, ദുബായ് സിവിൽ ഏവിയേഷൻ ഡിപ്പാർട്ട്മെന്റ്, ദുബായ് അന്താരാഷ്ട്ര വിമാനത്താവളം, യുണൈറ്റഡ് അറബ് എബറൈറ്റ്സ് സൈന്യം, എന്നിവയുടെ സഹകരണത്തോടെ ദുബായിലെ ഫൈർസ് & എക്സിബിഷൻസ് ലിമിറ്റഡ് (ഇംഗ്ലീഷ്: Fairs & Exhibitions Ltd.) എന്ന സംഘടന രണ്ട് വർഷത്തിലൊരിക്കൽ ദുബായിൽ നടത്തുന്ന ഫൈറ്റർ വിമാനങ്ങളുടെ അഭ്യാസപ്രകടനമാണ്‌ ദുബായ് എയർ ഷോ എന്ന് അറിയപ്പെടുന്നത്.

## പുറത്തേക്കുള്ള കണ്ണികൾ
*http://dubaiairshow.aero/

വിഭാഗം:ദുബായ്
കൃഷ്ണകിരീടം

ഇന്ത്യയിൽ പല സ്ഥലങ്ങളിലും കണ്ടു വരുന്ന ഒരിനം ചെടിയാണ്‌ **കൃഷ്ണകിരീടം **(Red Pagoda Tree) ശാസ്ത്രീയനാമം: Clerodendrum paniculatum. **ഹനുമാൻ കിരീടം, പെരു, കൃഷ്ണമുടി, ആറുമാസച്ചെടി, കാവടിപ്പൂവ്, പെഗോട** എന്നിങ്ങനെ പല പേരുകളിൽ അറിയപ്പെടുന്ന ഈ ചെടി പൊതുവേ തണലുള്ള പ്രദേശങ്ങളിലാണ്‌ വളരുന്നത്‌. ഏകദേശം ഒന്നര മീറ്റർ വരെ ഉയരത്തിൽ വളരുന്ന ഈ ചെടിയിൽ ചുവപ്പു കലർന്ന ഓറഞ്ച് നിറത്തിലുള്ള പൂക്കൾ ഉണ്ടാവുന്നു. വലിപ്പമുള്ള ഇലകൾ ഇതിന്റെ പ്രത്യേകതയാണ്. ഇതിന്റെ പൂക്കൾ തൃക്കാക്കരയപ്പനെ അലങ്കരിക്കാനും‍ ഓണത്തിനു പൂക്കളം ഒരുക്കാനും ഉപയോഗിക്കാറുണ്ട്.

## ചിത്രശാല‍

File:Troides minos 06615.jpg
File:Red_Pagoda_Tree_-_കൃഷ്ണകിരീടം-1.JPG|പൂർണ്ണമായും വിരിഞ്ഞ പൂവ്
File:Red_Pagoda_Tree_-_കൃഷ്ണകിരീടം-2.JPG|പൂമൊട്ട് എന്നയവസ്ഥയിൽ
ചിത്രം:PagodaTrees.jpg|കൃഷ്ണകിരീടം
File:Clerodendrum_paniculatum_(spike).jpg|
File:Pagoda Flower (Clerodendrum paniculatum) and sunbird.jpg
File:Krishna_kireetam_close_up.jpg



## അവലംബം


വർഗ്ഗം:കുറ്റിച്ചെടികൾ
വർഗ്ഗം:ശലഭത്താര
വർഗ്ഗം:ഓണം
വർഗ്ഗം:കേരളത്തിലെ സസ്യജാലം
ആശാപൂർണ്ണാ ദേവി

പ്രശസ്തയായ ബംഗാളി നോവലിസ്റ്റും കവയിത്രിയുമാണ്‌ **ആശാപൂർണ്ണാ ദേവി** (ബംഗാളി:আশাপূর্ণা দেবী) അല്ലെങ്കിൽ **ആശാപൂർണ്ണാ ദേബി** അല്ലെങ്കിൽ **ആശ പൂർണ്ണാ ദേവി**. 1909-ലാണ്‌ ഇവർ ജനിച്ചത്. നിരവധി സമ്മാനങ്ങൾ ഇവർക്ക് ലഭിച്ചിട്ടുണ്ട്. 1976-ൽ ഇവർക്ക് ജ്ഞാനപീഠം ലഭിച്ചു. 1976-ൽ ഭാരത സർക്കാർ ഇവർക്ക് പത്മശ്രീ നൽകി ആദരിച്ചു. വിശ്വഭാരതി യൂനിവേഴ്‌സിറ്റി 1989-ൽ *ദേശികോത്തമ* എന്ന ബിരുദം നൽകി ആദരിച്ചു. നോവലിലും,ചെറുകഥയിലും നൽകിയ സേവനങ്ങൾ മാനിച്ച് 1994-ൽ കേന്ദ്ര സാഹിത്യ അക്കാദമി ഇവർക്ക് ഫെല്ലോഷിപ്പ് നൽകി. 1995-ൽ അന്തരിച്ചു.

170-ൽ അധികം ബംഗാളി പുസ്തകങ്ങൾ ആശാപൂർണ്ണാ ദേവി രചിച്ചിട്ടുണ്ട്. ഒരു യാഥാസ്ഥിതിക ബംഗാളി കുടുംബത്തിൽ ജനിച്ച ആശാപൂർണ്ണാ ദേവിയ്ക്ക് പഠനം പൂർത്തിയാക്കുന്നതിനു മുൻപേ വിവാഹം കഴിക്കേണ്ടിവന്നു. ആദ്യ പുസ്തകം 1930-ൽ പ്രസിദ്ധീകരിച്ചു, എങ്കിലും ആശാപൂർണ്ണാ ദേവിയുടെ ആദ്യത്തെ പ്രശസ്ത നോവൽ 1937-ൽ പ്രസിദ്ധീകരിച്ച 'ഭർത്താവിന്റെ കാമുകി' എന്ന പുസ്തകമാണ്. 

വിവിധ മുഖങ്ങളുള്ളതും ശക്തവുമായ സ്ത്രീ കഥാപാത്രങ്ങളെ ആശാപൂർണ്ണാ ദേവി തന്റെ നോവലുകളിൽ അവതരിപ്പിക്കുന്നു. ആശാപൂർണ്ണാ ദേവിയുടെ പ്രശസ്ത നോവൽ ത്രയം **പ്രഥം പ്രതിശ്രുതി**, **സുബർണ്ണലത**, **ബകുൽ കൊഥ** എന്നിവയാണ്. **പ്രഥം പ്രതിശ്രുതി** 1966-ലെ രബീന്ദ്ര പുരസ്കാർ നേടിയെടുത്തു.  ഈ മൂന്നു നോവലുകൾ തലമുറകളിലൂടെയുള്ള സ്ത്രീശാക്തീകരണത്തിന്റെ കഥ പറയുന്നു. ഈ നോവൽ ത്രയമാണ് ആശാപൂർണ്ണാദേവിയെ ബംഗാളിയിൽ ഒരു പ്രശസ്ത കഥാകാരിയാക്കിയതും ഏഷ്യൻ നോവലിസ്റ്റുകളിൽ പ്രമുഖ ആക്കിയതും. ആശാപൂർണ്ണാ ദേവിയ്ക്ക് സാഹിത്യ അക്കാദമി അവാർഡ് ലഭിച്ചതും ഈ നോവൽ ത്രയത്തിനാണ് 

## ബഹുമതികൾ
*ലീല പ്രൈസ്-യൂനിവേഴ്‌സിറ്റി ഓഫ് കൽക്കട്ടയിൽ നിന്നും(1954)
*ഭൂട്ടാൻ മോഹിനി ദാസി ഗോൾഡ് മെഡൽ(1966)
*ജ്ഞാനപീഠം പുരസ്കാരം(1976)
*ഹാരന്ത ഘോഷ് മെഡൽ ബാംഗിയ സാഹിത്യ പരിഷത്തിൽ നിന്നും (1988)
*ജഗത്താരിനി ഗോൾഡ് മെഡൽ-യൂനിവേഴ്‌സിറ്റി ഓഫ് കൽക്കട്ടയിൽ നിന്നും (1993)

## പുറത്തേക്കുള്ള കണ്ണികൾ

## അവലംബം


വർഗ്ഗം:ബംഗാളി നോവലെഴുത്തുകാർ
വർഗ്ഗം:ബംഗാളി ചെറുകഥാകൃത്തുക്കൾ
വർഗ്ഗം:ജ്ഞാനപീഠം നേടിയ ബംഗാളി സാഹിത്യകാരന്മാർ
വർഗ്ഗം:1909-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ബംഗാളി സാഹിത്യകാരന്മാർ
ഹദീഥ്

പ്രവാചകൻ മുഹമ്മദ് നബിയുടെ വാക്കുകളെയും, പ്രവൃത്തികളെയും മൗനാനുവാദങ്ങളേയുമാണ് **ഹദീസ്** എന്ന് പറയുന്നത്. 

ഇസ്‌ലാം മതവിശ്വാസ പ്രകാരം മുഹമ്മദ് നബിക്ക് ദൈവത്തിൽ നിന്ന് ജിബ്‌രീൽ എന്ന മാലാഖ മുഖാന്തരം വെളിപാട് ആയി ലഭിച്ച വചനങ്ങൾ ആണ്  ഖുർആൻ. പ്രവാചകത്വം ലഭിച്ച ശേഷം  നബി 23 കൊല്ലം ജീവിച്ചിരുന്നു. ആ കാലയളവിൽ മുഹമ്മദ് നബി ഉപദേശമായും തീർപ്പായും മറ്റും പറഞ്ഞിട്ടുള്ള ഇതര വചനങ്ങൾ‌ **ഹദീസ്** എന്ന് അറിയപ്പെടുന്നു.  ഹദീസ് എന്നാൽ പ്രവാചകന്റെ വാക്ക് / പ്രവൃത്തി / അനുവാദം എന്നൊക്കെയാണ്‌ അർത്ഥം. 

ഖുർ‌ആൻ ദൈവവചനവും ഹദീസ് പ്രവാചക വചനവുമാകുന്നു എന്നാണ്‌ പൊതുവെയുള്ള വിശ്വാസം. ഹദീസുകൾ ഏറെക്കാലം ക്രോഡീകരിക്കപ്പെടാതെ കിടന്നു. പിന്നീട് ആളുകൾ സ്വന്തമായി ഹദീസുണ്ടാക്കുന്ന അവസ്ഥയെത്തിയപ്പോഴാണു ഇതിനെ ശേഖരിച്ചു ഗ്രന്ഥമാക്കാൻ ചിലർ ശ്രമിച്ചത്. അക്കൂട്ടത്തിൽ പ്രമുഖനാണ് ഇമാം ബുഖാരി.

## പശ്ചാത്തലം
ഹിജ്റ പത്താം വർഷം ദുൽഹിജ്ജ മാസം പ്രവാചകൻ മുഹമ്മദ് നബിയുടെ വിടവാങ്ങൽ ഹജ്ജിനോട്(ഹജ്ജത്തുൽ വിദാ‌അ്) അനുബന്ധിച്ചുള്ള അറഫ ദിനത്തിലെ വിടവാങ്ങൽ പ്രസംഗത്തിൽ  (ഖുത്ത്ബത്തുൽ വിദാ‌അ്) തടിച്ച് കൂടിയ അനുയായികളോട് നബി പറഞ്ഞു “ഞാൻ നിങ്ങളെ  രണ്ട് കാര്യങ്ങൾ  ഏൽപ്പികുന്നു, അവ മുറുകെ പിടിക്കുന്ന പക്ഷം നിങ്ങൾ വഴി പിഴക്കുകയില്ല; അല്ലാഹുവിൻറെ ഗ്രന്ഥവും അവൻറെ ദൂതൻറെ ചര്യകളുമാണവ”.ഇസ്‌ലാമിൻറെ അടിസ്ഥാന പ്രമാണമാണ് ഖുർആൻ, ഖുർആൻറെ വിശദീകരണമാണ് **ഹദീസ്**.

## എഴുതിവെക്കപെട്ട ഹദീസ്
ആദ്യകാലത്ത് ഹദീസുകൾ എഴുതിവെക്കുന്നതിനെ നബി വിലക്കിയിരുന്നു. ഖുർആനും ഹദീസും കൂടികലരാതിരിക്കാനായിരുന്നു അങ്ങനെ ചെയ്തിരുന്നത്. പിന്നീട് ഈ നിയന്ത്രണം നബി നീക്കിയതോടെ ഹദീസുകൾ അനുചരന്മാർ എഴുതി സൂക്ഷിക്കാൻ തുടങ്ങി. ഒരിക്കൽ അബ്ദുല്ലാഹി ബിൻ ഉമർ നബിയെ സമീപിച്ച് ഹദീസ് രേഖപ്പെടുത്തിവെക്കാൻ സമ്മതം ചോദിച്ചു, നബി അതിന് സമ്മതം നൽകുകയും ചെയ്തു. അബൂ ഹുറൈറ, ഇബ്‌നു അബ്ബാസ് എന്നിവരെ പോലെയുള്ള സാക്ഷരരായ മറ്റു സഹാബികളും അവ ചെയ്തു, ബുഖാരിക്ക് മുൻപ് ഹദീസുകൾ ഗ്രന്ഥരൂപത്തിൽ ആരും ക്രോഡീകരിച്ചിരുന്നില്ല എന്ന് ചില യൂറോപ്പ്യൻ എഴുത്തുകാർ അഭിപ്രായപ്പെട്ടിട്ടുണ്ട്,എന്നാൽ പ്രസിദ്ധ ഇംഗ്ലീഷ് എഴുത്തുകാരനായിരുന്ന സ്പ്രിഞ്ച്വർ ഈ വാദഗതി തെറ്റാണെന്ന് വ്യക്തമാക്കിയിട്ടുണ്ട്, നബിയുടെ ജീവിതത്തെ വിമർശന ബുദ്ധിയോടെ വിശകലനം ചെയ്ത അദ്ദേഹം എഴുതുന്നു.”നബി വചനങ്ങൾ ഹിജ്റ ഒന്നാം നൂറ്റാണ്ടിൽ എഴുതി സൂക്ഷിച്ചിരുന്നില്ലെന്നും അവ സ്വഹാബിമാർ മനഃപാഠമാക്കി വെക്കുക മാത്രമാണുണ്ടായതെന്നും പൊതുവെ  ധാരണയുണ്ട്. ‘ഹദ്ദസനാ‘ - അദ്ദേഹം നമുക്ക് പറഞ്ഞ് തന്നു - എന്ന് ഹദീസിനു മുൻപിൽ ഉള്ള പ്രയോഗം കണ്ട് യൂറോപ്പ്യൻ പണ്ഡിതന്മാർ ബുഖാരിയിലുള്ള ഒരു ഹദീസും അതിന് മുൻപ് ആരും എഴുതി സൂക്ഷിച്ചിട്ടില്ല എന്ന് തെറ്റിദ്ധരിച്ചിരിക്കുന്നു. എന്നാൽ ഇത് അബദ്ധമാണ് ഇബ്‌നു അം‌റും മറ്റു സ്വഹാബികളും നബി വചനങ്ങൾ എഴുതി സൂക്ഷിച്ചിരുന്നു എന്നതാണ് വസ്തുത. പിൽകാലത്ത് ഈ മാതൃക പിന്തുടരുകയാണ് ചെയ്തത്“.എന്നിരുന്നാലും അനേകം ഹദീസ് സഹിഹ് അല്ല അവയെല്ലാം തിരുത്തപ്പെട്ടവയാണ് അതിനാൽ ഇസ്ലാംമതവിശ്വാസികൾ ഇതെല്ലാം അവഗണിക്കാറാണ് പതിവ് 

## പ്രധാന ഹദീഥ് ഗ്രന്ഥങ്ങളും ഗ്രന്ഥകർത്താക്കളും

**ഈ സമാഹാരങ്ങളെ പൊതുവായി സിഹാഹുസ്സിത്ത(ആറ് സ്വീകാര്യ പ്രമാണങ്ങൾ) എന്ന് അറിയപ്പെടുന്നു.**

## അവലംബം


## പുറം കണ്ണികൾ
* ഹദീഥ് മലയാളം, ഇംഗ്ലീഷ് വിവർത്തനങ്ങൾ
* തെരഞ്ഞെടുത്ത ഹദീസുകൾ 
* സ്വഹീഹുൽ ബുഖാരി
* സ്വഹീഹുൽ മുസ്ലിം 
* ഹദീസ് ബോധനം 
* ഇമാം നവവി(റ)യുടെ നാൽപത്‌ ഹദീസുകൾ 

വർഗ്ഗം:ഇസ്ലാമികം
വർഗ്ഗം:ഹദീഥ്
ഇലിപ്പ

മധുരമുള്ള പൂക്കൾ ഉള്ള ഒരു ചെടിയാണ്‌ **ഇലിപ്പ** . വളരെയധികം ഔഷധഗുണമുള്ള ഈ സസ്യം ആയുർ‌വേദത്തിലും നാട്ടുവൈദ്യത്തിലും ഉപയോഗിച്ചു വരുന്നു. ഇംഗ്ലീഷ് Mahua Tree, Maura butter Tree.

രേവതി നാളുകാരുടെ ജന്മനക്ഷത്ര വൃക്ഷംആണു്.

അഷ്ടാംഗഹൃദയത്തിൽ ഇരിപ്പ എന്നും പേരു നൽകിയിരിക്കുന്ന ഈ സസ്യത്തെ സമാന ധർമ്മങ്ങളുള്ള നാലു തരങ്ങളുള്ളതായി പ്രതിപാദിച്ചിരിക്കുന്നു.

ആദ്യ മൂന്നു തരങ്ങൾ സപ്പോട്ടേഷ്യേ (Sapotaceae) വർഗ്ഗത്തിൽപ്പെടുന്നവയാണ്.
** *Bassia butyracaea* 
** *Bassia longifolia* 
** *Bassia latifolia* 
ന *Cynometra ramiflora* 

വടക്കേ ഇന്ത്യയിൽ കാലിത്തീറ്റയായി ഇലകൾ ഉപയോഗിക്കുന്നു. പൂക്കുന്നത് ഫെബ്രുവരി മുതൽ ഏപ്രിൽ വരെയാണ്‌. വിത്തു നട്ട് ചെടി വളർത്താം. 

## പേരിനു പിന്നിൽ
സംസ്കൃതത്തിൽ മധുകഃ, മധുസ്രവ, തീക്ഷ്ണസാരാ എന്നും, തമിഴിൽ ഇലുപ്പൈ, എന്നും തെലുങ്കിൽ ഇപ്പാച്ചെട്ടു എന്നുമൊക്കെയാണ്‌ പേരുകൾ

## വിതരണം
ബീഹാര്, ഒഡിഷ, ഡെറാഡൂണ്, ഉത്തര്പ്രദേശ് എന്നിവിടങ്ങളില് ഇത് കണ്ടുവരുന്നു. കേരളത്തിലെ വനങ്ങളിലും നദീതീരങ്ങളിലും നാട്ടിന് പുറത്തുമെല്ലാം ഈ മരം കാണപ്പെടുന്നുണ്ട്.

## വിവരണം
15 മീറ്റര് വരെ ഉയരത്തില് വളരുന്ന ഈ മരം അനേകം ശാഖകളും ഉപശാഖകളുമായിട്ടാണ്‌ കാണപ്പെടുന്നത്. മരത്തൊലിക്ക് കടും ചാരനിറവും തടിക്ക് ചുവപ്പുനിറവുമാണ്‌. ഇലകള് കൂടുതലും ശാഖാഗ്രങ്ങളിൽ കൂട്ടമായി കാണുന്നു.
## രസാദി ഗുണങ്ങൾ
രസം			:മധുരം, കഷായം

ഗുണം		:ഗുരു, സ്നിഗ്ധം

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
വിത്ത്

കാതൽ

## ഔഷധോപയോഗങ്ങൾ
*bassia butyracaea* എന്ന തരത്തിന്റെ വിത്തിൽ നിന്ന് വളരെ കൊഴുപ്പുള്ള ഒരുതരം വെണ്ണ ലഭിക്കുന്നു. അത് ഭക്ഷണ ദ്രവ്യങ്ങൾ പാകപ്പെടുത്തുവാൻ ഉപയോഗിക്കാം
* *bassia longifolia* എന്ന തരത്തിൽ നിന്ന് ലഭിക്കുന്ന പശ, തൊലി, കായിൽ നിന്ന് ലഭിക്കുന്ന എണ്ണ(എണ്ണയ്ക്ക് വെളിച്ചെണ്ണയുടെ സമാന ഔഷധഗുണവും, ഭക്ഷണം പാകംചെയ്യാനുപയോഗിക്കുകയും ചെയ്യാം), പിണ്ണാക്ക്, പുഷ്പം (വിരേചനഔഷധം). എണ്ണയ്ക്ക് ഉമ്മത്തിൻ‌കായയുടെ വിഷത്തിന് ഒരു പ്രത്യഔഷധവുമാണ്
* *bassia latifolia* എന്ന സാധാരണ ഇരിപ്പയുടെ കാതൽ, തൊലി, ഇല, വിത്ത്, എണ്ണ, കായ, പൂവ് എന്നീ ഭാഗങ്ങൾ ഔഷധമായുപയോഗിക്കുന്നു. പൂവിൽ നിന്ന് വാറ്റിയുണ്ടാക്കുന്ന മദ്യം വളരെ വീര്യമുള്ളതും, മധുരമുള്ളതുമാണ്. കായയും പഴവും ഭക്ഷണയോഗ്യമാണ്.
* ഇവ കൂടാതെ കേരളത്തിൽ ധാരാളം കാണുന്ന *cynometra ramiflora* എന്ന വർഗ്ഗത്തിൽപ്പെട്ടതുമായ ഇരിപ്പയുടെ വേര്, തൊലി, വിത്തിൽ നിന്ന് ലഭിക്കുന്ന എണ്ണ, പിണ്ണാക്ക് എന്നിവ ഔഷധമായുപയോഗിക്കുന്നു.
## ചിത്രശാല

File:Bassia latifolia 11.JPG|ഇലിപ്പ, തൃശ്ശൂരിൽ


## അവലംബം

* ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം

## കുറിപ്പുകൾ
 

വർഗ്ഗം:ഔഷധസസ്യങ്ങൾ
വർഗ്ഗം:സപ്പോട്ടേസീ
വർഗ്ഗം:മധുക
വർഗ്ഗം:കേരളത്തിലെ സസ്യജാലം
ഈശ്വരമൂലി

വിഷചികിത്സയിൽ ഉപയോഗിക്കുന്നതും അത്യുത്തമമായ ഔഷധഗുണമുള്ളതുമായ ചെടിയാണ്‌ **ഈശ്വരമൂലി** 
**ഗരുഡക്കൊടി, ഗരുഡപ്പച്ച, ഈശ്വരമുല്ല, കരളകം, ഉറിതൂക്കി, വലിയ അരയൻ** എന്നെല്ലാം പേരുകളുണ്ട്. ഇംഗ്ലീഷിൽ Indian birthwort
.

കേരളത്തിൽ സമതലങ്ങളിലും വേലികളിലും 600 മീറ്റർ വരെ ഉയരമുള്ള മലകളിലും കണ്ടുവരുന്നു. മരങ്ങളിൽ ഏറെ ഉയരത്തിൽപടർന്നു കയറുന്ന വള്ളിച്ചെടിയാണ്. നിറയെ ഇലച്ചാർത്തുകളുമായി മരങ്ങളുടെ ശിഖരങ്ങളെ മൂടി നിൽക്കും. ഇല, കിഴങ്ങ് എന്നിവ ഔഷധയോഗ്യമാണ്. വിഷഘ്നമാണ്. നീലിദലാദി തൈലം, പരന്ത്യാദി തൈലം എന്നിവയിൽ ഉപയോഗിക്കുന്നു. വർഷത്തിൽ ഒരിക്കൽ പുഷ്പിക്കും. വേരുവഴിയും പ്രജനനം നടത്തും. കരണ്ടുതീനിവർഗ്ഗത്തിലെ ജീവികളിൽ കാൻസറിനു കാരണമായ അരിസ്റ്റോലൊചിക്‌ എന്ന ആസിഡ്‌ ഈ ചെടിയിൽ അടങ്ങിയിട്ടുണ്ട്‌. ഗർഭച്ഛിദ്രം നടത്താൻ ഈ അരിസ്റ്റൊലൊചിക്‌ ആസിഡിൽ നിന്നും വേർതിരിക്കുന്ന മീതൈൽ എസ്റ്റർ ഉപയോഗിക്കുന്നുണ്ട്‌.

## പേരിനു പിന്നിൽ
സംസ്കൃതത്തിൽ ഗാരുഡീ, സുനന്ദാ എന്നൊക്കെയാണ് പേര്‌ തമിഴിൽ ഗർഡക്കൊടി, ഈശ്വരമൂലി എന്നീ പേരുകൾക്ക് പുറമേ പെരിമരുന്ദ്  എന്നും പേരുണ്ട്. തെലുങ്കിൽ ഈശ്വരവേരു എന്നും അറിയപ്പെടുന്നു.
കന്നടയിൽ ഈശ്വബെർസു. *പാമ്പിനു ശത്രു ഗരുഡനെന്നപോലെയാണത്രേ പാമ്പുവിഷത്തിന്‌ ഗരുഡക്കൊടി*, അതാണ്‌ ആ പേരിനു കാരണം.

## രസാദി ഗുണങ്ങൾ

* രസം      : കഷായം, തിക്തം, കടു
* ഗുണം     :ലഘു, രൂക്ഷം
* വീര്യം      :ഉഷ്ണം
* വിപാകം : കടു

## ഉപയോഗം

പാപ്പിലിയൊനോയിഡ കുടുംബത്തിൽ പെട്ട ചിത്രശലഭങ്ങളുടെ ലാർവാഭക്ഷണസസ്യം ആണ് ഇത്. ഇന്ത്യയിലെ ഏറ്റവും വലിയ ചിത്രശലഭമായ ഗരുഡശലഭം, ചക്കരശലഭം, നാട്ടുറോസ് എന്നിവയൊക്കെ ഈ വർഗ്ഗത്തിൽ പെട്ട ശലഭങ്ങളാണ്.

File:Troides minos- southern birdwing-Larva on Aristolochia indica.jpg|thumb|ഈശ്വരമൂലിയും ഗരുഡശലഭത്തിന്റെ ലാർവയും
File:Troides minos- southern birdwing- ഗരുഡശലഭം 04.jpg|thumb|ഈശ്വരമൂലിയില ഭക്ഷിക്കുന്ന ഗരുഡശലഭത്തിന്റെ ലാർവ


## ചിത്രശാല


പ്രമാണം:Aristolochia indica 11.JPG|ഇലകൾ
പ്രമാണം:Aristolochia indica flower; ഗരുഡക്കൊടി-പൂവ് 02.jpg|പൂവ്
പ്രമാണം:Aristolochia indica at Mayyil (1).jpg|ഉണങ്ങിയ കായ-സവിശേഷമായ ആകൃതി കൊണ്ടാണ് ഉറിതൂക്കി എന്ന പേരുവന്നത്
പ്രമാണം:Aristolochia indica-4-yercaud-salem-India.JPG|വിത്ത്


## അവലംബം

* ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം81-7638-475-5
## പുറത്തേക്കുള്ള കണ്ണികൾ
* http://shodhganga.inflibnet.ac.in:8080/jspui/handle/10603/159745

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ശലഭത്താര
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:അരിസ്റ്റോലോക്കിയ
വർഗ്ഗം:കേരളത്തിലെ സസ്യജാലം
ഉങ്ങ്

ലഘുചിത്രം|മലപ്പുറം ജില്ലയിലെ പൊന്നാനി താലൂക്കിൽപ്പെട്ട മാറഞ്ചേരി എന്ന സ്ഥലത്ത് വളരുന്ന ഉങ്ങ് മരം.
ആയുർവേദചികിത്സയിൽ രക്തശുദ്ധിക്കും മറ്റു ചർമ്മരോഗങ്ങൾക്കും ഉപയോഗിക്കപ്പെടുന്ന ഔഷധ സസ്യമാണ് **ഉങ്ങ്**. **പുങ്ക്**, **പുങ്ങ്**. **പൊങ്ങ്** എന്നും പേരുണ്ട്.  ഇംഗ്ലീഷ്: Indian beech. ശാസ്ത്രീയനാമം ഡെരിസ് ഇൻഡിക്ക, പോൻ‌ഗാമിയ പിന്നേറ്റ എന്നൊക്കെയാണ്‌.

## പേരിനു പിന്നിൽ
സംസ്കൃതത്തിൽ കരഞ്ജ, നക്തമാല എന്നും, തമിഴിൽ പുങ്കൈമരം/പുങ്കമരം, എന്നും തെലുങ്കിൽ കനുഗച്ചെടി എന്നുമൊക്കെയാണ്‌ പേരുകൾ

## വിവരണം
ചില്ലകളോടെ പന്തലിച്ചു വളരുന്ന ഒരു ഇടത്തരം മരമാണ് ഉങ്ങ്. ഒറ്റ ഞെട്ടിൽ ധാരാളം ഇലകൾ ഉണ്ടാകും.പൂക്കൾ ഇലഞ്ഞെട്ടിലാണ് കാണുക.കായകൾ കട്ടിയുള്ളതും മിനുസമുള്ളതും ആയ പുറന്തോടുകൊണ്ട് മൂടിയിരിക്കും. അതിനുള്ളിൽ നിറയെ എണ്ണമയമുള്ള വിത്ത്‌ കാണാം. ഒരു നല്ല തണൽ വൃക്ഷമാണ്. വേനൽകാലത്ത് ഇലകൾ ഉണ്ടാകുകയും മഴക്കാലത്ത് ഇല പൊഴിയുകയും ചെയ്യും. *പണ്ട് കാലത്ത് മാനസിക അസ്വാസ്ത്യം കാണിക്കുന്നവരെ ഉങ്ങിൻറെ ചുവട്ടിൽ ഇരുത്തി തലയിൽ ധാര കോരി ചികിത്സിച്ചിരുന്നു*.


## രസാദി ഗുണങ്ങൾ
രസം			:തിക്തം, കടു, കഷായം

ഗുണം		:ലഘു, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
ഇല, തൊലി, കുരു, എണ്ണ,വേര്  

## ഔഷധ ഉപയോഗം
ഉങ്ങിൻ തൊലിയും കുരുവും പല ഔഷധങ്ങളിലും ചേർക്കുന്നു.കുടലിലും ആമാശയത്തിലും ഉണ്ടാകുന്ന വൃണങ്ങൾക്ക് ഉങ്ങിന്റെ ഇലയും തൊലിയും ഒരു മരുന്നാണ്. ഉങ്ങിൻ കുരുവിൽ നിന്നെടുക്കുന്ന എണ്ണ വൃണങ്ങളിൽ പുരട്ടുന്നത് പഴുപ്പ് മാറാനും വ്രണം കരിയാനും ഉപകരിക്കും.കുഷ്ഠ രോഗത്തിന്റെ ചികിത്സയ്ക്കായും ഉങ്ങിൻ കുരു ഉപയോഗിക്കുന്നു.അർശസ്സ്,മലബന്ധം,വ്രണങ്ങൾ എന്നിവയ്ക്ക് ഉങ്ങിന്റെ തളിരില മരുന്നാണ്.

## ചിത്രശാല

Indian beech - ഉങ്ങ് 001.jpg|ഉങ്ങ്
Millettia pinnata aka Pongamia pinnata 09.JPG|ഉങ്ങ് - പൂക്കൾ
Pongamia pinnata ungu.jpg|ഉങ്ങ് - കായ്കൾ
Indian beech - ഉങ്ങ് 01.JPG|തടി
Indian beech - ഉങ്ങ് 02.JPG
Indian beech - ഉങ്ങ് 03.JPG|ഇല


## അവലംബം

* ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം81-7638-475-5

## കുറിപ്പുകൾ
 

വർഗ്ഗം:ഔഷധസസ്യങ്ങൾ
വർഗ്ഗം:ഇൻഡിഗോഫെറ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
കപീഷ്

കപീഷിന്റെ കൂട്ടുകാരൻ പിന്റു എന്ന മാനാണ്.ടിന്റു അല്ല

പൂമ്പാറ്റ, ട്വിങ്കിൾ, ബാലരമ എന്ന ബാലമാസികകളിലും നിലവിൽ ബാലഭൂമിയിലും പ്രസിദ്ധികരിച്ചുവരുന്ന ഒരു ചിത്രകഥയാണ് **കപീഷ്**.അത്ഭുത ശക്തികളുള്ള ഒരു കുരങ്ങനാണു് കപീഷ്. വാൽ നീട്ടുവാനുള്ള കഴിവാണ്‌ കപീഷിനെ അപകടങ്ങളിൽ നിന്ന് രക്ഷിക്കുന്നത്. കപീഷിനു സുഹൃത്തുക്കളായി ബബൂച്ച എന്നോരു കരടിയും ടിന്റു എന്നൊരു മാനും മോട്ടു എന്നൊരു മുയലും പഞ്ചാ എന്നൊരു പരുന്തുമുണ്ട്. കപീഷിന്റെ പ്രധാന ശത്രുക്കൾ ദൊപ്പയ്യ എന്ന വേട്ടക്കാരനും പീലു എന്ന കടുവയും സിഗാൾ എന്ന കുറുക്കനും ആണ്. ആകാശത്തിലേക്ക് വാൽ നീട്ടി കുത്തനെ നിർത്തുന്നതാണ് കപീഷിന്റെ സിഗ്നൽ.

## ചിത്രകഥാപരമ്പര
മുംബൈ ആസ്ഥാനമാക്കിയുണ്ടായിരുന്ന 'രംഗ രേഖാ ഫീച്ചേസ്' എന്ന കോമിക്‌സ് സിൻഡിക്കേറ്റിങ്ങ് സ്ഥാപനത്തിനായി (സ്ഥാപിതം: 1970) അനന്ത പൈ തയ്യാറാക്കി വിതരണം ചെയ്തു വന്നിരുന്ന കോമിക്‌സ് സ്ട്രിപ്പിന്റെയും (ചിത്രകഥാപരമ്പര) അതിലെ മുഖ്യകഥാപാത്രമായാണ് 'കപീഷ്' കാർട്ടൂൺ ലോകത്തേയ്ക്കെത്തുന്നത്. ഈ ശീർഷകത്തിലുള്ള ആദ്യത്തെ കോമിക്‌സ് പ്രസിദ്ധീകരിച്ചത് 1976-ൽ കാർട്ടൂണിസ്റ്റ് ശങ്കർ സ്ഥാപിച്ച 'ചിൽഡ്രൻസ് വേൾഡ്' എന്ന ഇംഗ്ലീഷ് ബാലമാസികയിലാണ്. പിന്നീട് ഇത് ഇന്ത്യയിലെങ്ങുമുള്ള വിവിധ ഭാഷകളിലുള്ള ബാലമാസികകളിൽ പരിഭാഷപ്പെടുത്തി പ്രസിദ്ധീകരിക്കാനാരംഭിച്ചു. മലയാളത്തിൽ ഇതിന്റെ പ്രസിദ്ധീകരണഅവകാശംനേടിയ പൈകോ, അവരുടെ 'പൂമ്പാറ്റ' എന്ന പ്രസിദ്ധീകരണത്തിന്റെ ആദ്യലക്കം മുതൽ (1978 ജൂൺ) പ്രസിദ്ധീകരിക്കാനാരംഭിച്ചു. പിന്നീട് 'ബാലരമ' ഇതിന്റെ മലയാളം പ്രസിദ്ധീകരണഅവകാശം നേടി. നിലവിൽ രണ്ടു പതിറ്റാണ്ടുകൾക്കുശേഷം മാതൃഭൂമി പ്രസിദ്ധീകരണമായ ബാലഭൂമിയിൽ 2026 മുതൽ പ്രസിദ്ധീകരിച്ചുവരുന്നു.  ഇരിങ്ങാലക്കുട സ്വദേശിയായ മോഹൻദാസ് ആണ് ഇതിലെ ബഹുഭൂരിപക്ഷം ചിത്രങ്ങളും വരച്ചിട്ടുള്ളത്.

നാലുപേജുകളുള്ള ഒരു ചിത്രകഥയിൽ ഒരു ഖണ്ഡം പൂർത്തിയാകും വിധമാണ് ഈ ചിത്രകഥാപരമ്പര തയ്യാറാക്കിയിട്ടുള്ളത്. അനന്ത പൈയുടെ (അങ്കിൾ പൈ എന്ന പേരിൽ കുട്ടികളുടെ ഇടയിൽ പ്രസിദ്ധനായ) ജന്മദേശമായ തെക്കൻ കർണ്ണാടകയിലെ ഒരു വനത്തിന്റെ പശ്ചാത്തലത്തിലാണ് സംഭവവിവരങ്ങൾ ഒക്കെയും. ഈ വനത്തിന് അങ്കിൾ പൈ നല്കിയ പേര് 'കാഡു' എന്നാണ്!
## പശ്ചാത്തലം
പ്രത്യേകമായ ദൈവാനുഗ്രഹത്താൽ വാൽ തന്റെ അഭീഷ്ടമനുസരിച്ച് നീട്ടുവാനും ചുരുക്കുവാനും കഴിയുന്ന നല്ലവനും കൗശലക്കാരനുമായ ഒരു കുരങ്ങാണ് ഈ ചിത്രകഥാ പരമ്പരയുടെ കേന്ദ്രകഥാപാത്രം. കപീഷ് കാട്ടിലെ നല്ലവരായ മൃഗങ്ങളെയും ഇള എന്ന പെൺകുട്ടിയെ പല അപകടങ്ങളിൽ നിന്ന് രക്ഷിക്കുകയും ദുഷ്ടന്മാരായ നായാട്ടുകാരൻ ദൊപ്പയ്യയെയും ദുഷ്ടമൃഗങ്ങളെയും ശിക്ഷിക്കുന്നതുമാണ് എല്ലാ കഥകളിലും ഉള്ളത്. 'നന്മ'യുടെ വിജയം തന്നെ അടിസ്ഥാന ആശയം.

'കപീഷി' ലെ മറ്റ് കഥാപാത്രങ്ങൾ ഇവരൊക്കെയാണ്: ഇള (കപീഷിന്റെ സ്‌നേഹിതയായ പെൺകുട്ടി); മൊട്ടു (നല്ലവനായ മുയൽ); പിന്റു (മാൻകുട്ടി); ബബൂച്ച (കപീഷിന്റെ സ്‌നേഹിതനായ കരടി); കാശപു (നല്ലവനായ ആമ); ബന്ദീലാ (സ്‌നേഹിതനായ ആനക്കുട്ടി); പഞ്ച (കപീഷിന്റെ സ്‌നേഹിതനായ പരുന്ത്); ദൊപ്പയ്യ (ദുഷ്ടനായ നായാട്ടുകാരൻ); സിഗാൾ (കുതന്ത്രക്കാരനായ കുറുക്കൻ); പീലു (ദുഷ്ടനും വിഢിയുമായ കടുവ)

## കഥാപാത്രം
കപീഷ് ചിത്രകഥകൾ തയ്യാറാക്കിയിരുന്ന 'രംഗ രേഖ ഫീച്ചേഴ്‌സ്' എന്ന കോമിക്‌സ് സിൻഡിക്കേറ്റിങ്ങ് സ്ഥാപനം 1998 വരെ നിലനിന്നു; അതിനുശേഷം അതിന്റെ അവകാശികൾ ഹൈദ്രാബാദിലെ 'കളർ ചിപ്പ്‌സ്' എന്ന അനിമേഷൻ സ്റ്റുഡിയോയ്ക്ക് വിറ്റു. കപീഷ് കഥാപാത്രമാക്കിയ കാർട്ടൂൺ മൂവി വീഡിയോകൾ തയ്യാറാക്കി.  

## ഇതും കാണുക
*അനന്ത് പൈ
*പൂമ്പാറ്റ (ദ്വൈവാരിക)
*ബാലരമ
*മായാവി

## അവലംബം


വർഗ്ഗം:ചിത്രകഥകൾ
വർഗ്ഗം:മലയാളം കോമിൿ കഥാപാത്രങ്ങൾ
നവംബർ 23

ഗ്രിഗോറിയൻ കലണ്ടർ പ്രകാരം **നവംബർ 23** വർഷത്തിലെ 327-ാം ദിനമാണ്‌ (അധിവർഷത്തിൽ 328). വർഷത്തിൽ 38 ദിവസം ബാക്കി.

## ചരിത്രസംഭവങ്ങൾ

* 1867 - രണ്ട് ഐറിഷുകാരെ തടവിൽ നിന്നും രക്ഷിച്ചതിന്‌ വില്യം ഒബ്രയാൻ, വില്യം ഒമെറ അലൻ, മൈക്കൽ ലാർകിൻ (മാഞ്ചസ്റ്റർ രക്തസാക്ഷികൾ) എന്നിവരെ ബ്രിട്ടനിലെ മാഞ്ചസ്റ്ററിൽ തൂക്കിലേറ്റി. 
* 1914 - അമേരിക്കൻ പട്ടാളം മെക്സിക്കോയിൽ നിന്നും പിന്മാറി.
* 1936 - ലൈഫ് മാസിക പുറത്തിറങ്ങി.
* 1971 - ചൈനയുടെ പ്രതിനിധികൾ ഐക്യരാഷ്ട്രസഭയുടെ സമ്മേളനത്തിൽ പങ്കെടുത്തു.
* 1980 - ഇറ്റലിയിൽ ഭൂകമ്പം - 4800 പേർ കൊല്ലപ്പെട്ടു.
* 1996 - അൻ‌ഗോള ലോക വ്യാപാര സംഘടനയിൽ ചേർന്നു.

## ജന്മദിനങ്ങൾ
* 912 - റോമൻ ചക്രവർത്തി മഹാനായ ഓട്ടോ ഒന്നാമന്റെ ജന്മദിനം
* 1553 - പ്രശസ്ത ഇറ്റാലിയൻ സസ്യശാസ്ത്രജ്ഞൻ പ്രോസ്പറോ ആൽപനിയുടെ ജന്മദിനം
* 1897 - ബംഗാളി സാഹിത്യകാരൻ നീരോദ് ചോന്ദ്രോ ചൗധരിയുടെ ജന്മദിനം
* 1926 - സത്യ സായി ബാബയുടെ ജന്മദിനം
* 1982 - ജമൈക്കൻ ഓട്ടക്കാരൻ അസഫ പവൽ

## മരണങ്ങൾ
1945-മുഹമ്മദ് അബ്ദുൾ റഹിമാൻ അന്തരിച്ചു

## മറ്റു പ്രത്യേകതകൾ

വർഗ്ഗം:നവംബർ 23
പാറ

[[പൂച്ചോലമാട്|പൂച്ചോലമാട്ടിലെ ഒരു പാറ|thumb]]
പ്രകൃതി സഹജമായി നിലകൊള്ളുന്ന ഖനിജ ശേഖരമാണ് പാറ. പാറകളെ പൊതുവെ ആഗ്നേയം, എക്കൽ, രൂപാന്തപ്പെട്ടവ എന്നിങ്ങനെ തരം തിരിച്ചിരിക്കുന്നു. ഭൂഗർഭശാസ്ത്രത്തിലെ ശിലാ വിജ്ഞാനം എന്ന ശാസ്ത്രശാഖ ശാസ്ത്രീയമായി പാറകളെകുറിച്ച് പഠനം നടത്തുന്നു.

## ചിത്രങ്ങൾ

ചിത്രം:Rock (1).JPG|പാറ പൂച്ചോലമാട് നിന്ന്
Image:Jadayupara.JPG|ജടായു പാറ
Image:Honeyrock.JPG|പുനലൂരിനടുത്തുള്ള തേൻപാറ
ചിത്രം:paarakkettukal.JPG|വാഗമണ്ണിനു സമീപമുള്ള പാറക്കെട്ട്
File:Stone wall 1r.jpg|പാറ ഉപയോഗിച്ച് ഉണ്ടാക്കിയിരിക്കുന്ന മതിൽ


വർഗ്ഗം:പാറകൾ
ഫിഖ്‌ഹ്

ഇസ്‌ലാം മതത്തിലെ ശരീഅത്ത്‌ നിയമങ്ങളുടെ അടിസ്ഥാനത്തിൽ കർമ്മപരമായ കാര്യങ്ങളിൽ മതവിധികൾ വ്യക്തമാക്കുന്ന വിജ്ഞാന ശാഖക്കാണ് സാങ്കേതികമായി **ഫിഖ്ഹ്'' അഥവാ **ഇസ്ലാമിക കർമശാസ്ത്രം** എന്ന് പറയുന്നത് ([[അറബി]]:**فقه*').*ജ്ഞാനം* എന്നാണ് ഫിഖ് ഹ് എന്നതിന്റെ ഭാഷാർഥം.

== ഫിഖ്ഹിൻറെ അടിസ്ഥാന പ്രമാണങ്ങൾ ==
ഇസ്ലാമിക നിയമത്തിന്റെ പ്രാഥമിക ഉറവിടങ്ങൾ
*[[ഖുർആൻ|വിശുദ്ധ ഖുർആൻ]]
* [[സുന്നത്ത്]]: നബിയുടെ വാക്കുകൾ, പ്രവൃത്തികൾ, മൗനാനുവാദം എന്നിവക്ക് സുന്നത്ത് എന്ന് പറയുന്നു.
ഇസ്ലാമിക നിയമത്തിന്റെ ദ്വിതീയ ഉറവിടങ്ങൾ
* إجماع - ഇജ്മാ‍അ (സമവായം,consensus) : ഒരു കാലഘട്ടത്തിലെ മുജ്തഹിദുകളായ (ഗവേഷണംനടത്തുന്ന) പണ്ഡിതൻമാരുടെ ഏകോപിച്ചുള്ള അഭിപ്രായം.
* ഖിയാസ്: ഒരു കാര്യത്തിന്റെ വിധി അതിനാസ്പദമായ കാരണമുള്ളത് കൊണ്ട് മറ്റൊരു കാര്യത്തിന് ബാധകമാക്കുന്നതിന് ഖിയാസ് എന്ന് പറയുന്നു
*ഇസ്തിഹ്സാൻ

== മേഖലകൾ ==
പ്രധാനമായും നാലു മേഖലകൾ ഫിഖ്ഹിനു കീഴിൽ വരുന്നു.
# *ഇബാദത്ത് (ആരാധനകൾ)*: [[നിസ്കാരം]],[[നോമ്പ്]],[[സകാത്ത്]],[[ഹജ്ജ്]] തുടങ്ങിയവ ഈ ഇനത്തിൽ പെടുന്നു
# *മുആമലാത്ത് (ഇടപാടുകൾ)*: കച്ചവടം,അനന്തരവകാശ നിയമങ്ങൾ
# *മുനാകഹാത് (വൈവാഹികം)*: [[വിവാഹം]],[[വിവാഹമോചനം]]
# *ജിനായാത് (പ്രതിക്രിയകൾ)'': പ്രതികാര നടപടികൾ,കോടതി വിധികൾ

## മതവിധികൾ
ശരീഅത്ത്‌ നിയമങ്ങളുടെ അടിസ്ഥാനത്തിലുള്ള മത വിധികൾ അഞ്ചായി തരം തിരിച്ചിരിക്കുന്നു.

#വാജിബ്:(ഫർള് )നിർബന്ധം, ചെയ്യുന്നത്‌ പ്രതിഫലാർഹം,ഉപേക്ഷിക്കൽ ശിക്ഷാർഹം(ഉദാ: അഞ്ചു നമസ്കാരങ്ങൾ)
# സുന്നത്ത് :(മൻദൂബ്‌ , മുസ്തഹബ്ബ് )  ചെയ്യുന്നത് പ്രതിഫലാർഹം,ഉപേക്ഷിക്കൽ ശിക്ഷാർഹമല്ല.(ഉദാ: സുന്നത്ത് നമസ്കാരങ്ങൾ പോലുള്ള ഐച്ഛികനമസ്കാരങ്ങൾ - ഇതുകൂടി കാണുക‍)
# ഹറാം: ചെയ്യൽ നിഷിദ്ധം,ശിക്ഷാർഹം,ഉപേക്ഷിക്കൽ പ്രതിഫലാർഹം (ഉദാ:വ്യഭിചാരം,മോഷണം‍)
# കറാഹത്ത്/ ഖിലാഫുൽ ഔല(നല്ലതിന് എതിര്): ഉപേക്ഷിക്കൽ പ്രതിഫലാർഹം,ചെയ്യുന്നത് ശിക്ഷാർഹമല്ല (ഉദാ:ഒരുകാലിൽ മാത്രം പാദരക്ഷ ധരിച്ച് നടക്കുക)
# മുബാഹ്:  പ്രവർത്തിച്ചാലും ഉപേക്ഷിച്ചാലും പ്രതിഫലവും ശിക്ഷയും ഇല്ല .(ഉദാ: പൽ കുടിക്കുക)

വർഗ്ഗം:ഫിഖ്ഹ്
വർഗ്ഗം:അറബി വാക്കുകളും പ്രയോഗങ്ങളും
ഏക

എച്ച്.പിയും ടാറ്റയും ചേർന്ന് വികസിപ്പിച്ചെടുത്ത സൂപ്പർ കമ്പ്യൂട്ടറാണ്‌ **ഏക**. ഇത് ലോകത്തിലെ ഏറ്റവും വേഗമേറിയ കമ്പ്യൂട്ടറുകളിൽ നാലാം സ്ഥാനത്താണ്‌. . ഏഷ്യയിൽ നിന്നും ആദ്യ പത്തു സൂപ്പർ കമ്പ്യൂട്ടറുകളുടെ പട്ടികയിൽ സ്ഥാനം ലഭിച്ച ഏക സൂപ്പർ കംമ്പ്യൂട്ടറും ഇതാണ്‌.
 ഏക എന്ന വാക്കിന്‌ സംസ്കൃതത്തിൽ ഒന്ന് എന്നാണ്‌ അർത്ഥം. 

## പ്രത്യേകതകൾ
ടാറ്റായുടെ പൂനയിലെ കമ്പ്യൂട്ടേഷൻ റിസർച്ച് ലാബ് കൂടാതെ, ടാറ്റാ കൺസൾട്ടൻസി സർവ്വീസ്, ടാറ്റാ ടെക്നോളജീസ്, ടാറ്റാ സ്ട്രാറ്റജിക് മാനേജ് മെന്റ് ഗ്രൂപ്പ് എന്നീ വിഭാഗങ്ങൾ ‍ഈ സംരംഭത്തിന്റെ പങ്കാളികൾ ആണ്‌. 120കോടി രൂപ ചിലവിൽ 6 ആഴ്ചകൊണ്ടാണ്‌ ഇത് നിർമ്മിച്ചത്. 

## സവിശേഷതകൾ
ഇതിന്റെ കണക്കുകൂട്ടൽ വേഗത സെക്കന്റിൽ 117.9 ടെറാഫ്ലോപ്പ് ആണ്‌. ടാറ്റയുടെ ശാസ്ത്രജ്ഞർ വികസിപ്പിച്ചെടുത്ത ഡെൻസ് ഡാറ്റാസെന്റർ ലേ ഔട്ട്, നീവൽ നെറ്റ്വർക്ക് റൂട്ടിംഗ്, പാരലൽ പ്രോസസ്സിംഗ് ലൈബ്രറി എന്നീ സാങ്കേതിക വിദ്യകളാണ്‌ ഏകയിൽ ഉപയോഗപ്പെടുത്തിയിരിക്കുന്നത്.

## ഉപയോഗങ്ങൾ
കാലാവസ്ഥാ നിർണ്ണയം, എണ്ണ-പ്രകൃതിവാതകം എന്നിവയുടെ പര്യവേഷണം, നാനോടെക്നോളജി, മരുന്നുകളുടെ കണ്ടുപിടിത്തം, ഡാറ്റാ മൈനിംഗ്, അനിമേഷൻ തുടങ്ങിയ കാര്യങ്ങൾക്കാണ്‌ ഏക ഉപയോഗിക്കുന്നത്.

## അവലംബം


വിഭാഗം:സൂപ്പർ കമ്പ്യൂട്ടർ
വർഗ്ഗം:വിവരസാങ്കേതികവിദ്യ ഇന്ത്യയിൽ
നവംബർ 24

ഗ്രിഗോറിയൻ കലണ്ടർ പ്രകാരം **നവംബർ 24** വർഷത്തിലെ 328-ാം ദിനമാണ്‌ (അധിവർഷത്തിൽ 329). വർഷത്തിൽ 37 ദിവസം ബാക്കി.

## ചരിത്രസംഭവങ്ങൾ

* 1639 - ജെറെമിയ ഹൊറോക്സ് ശുക്രന്റെ സൂര്യനു കുറുകേയുള്ള സഞ്ചാരം ദർ‍ശിച്ചു
* 1642 - ആബെൽ ടാസ്മാൻ വാൻ ഡൈമാൻ'സ് ലാൻഡ് (ഇന്നത്തെ ടാസ്മാനിയ) കണ്ടെത്തി
* 1859 - ചാൾസ് ഡാർ‌വിൻ *ദ ഒറിജിൻ ഓഫ് സ്പീഷീസ്* പ്രസിദ്ധീകരിച്ചു.
* 1969 - അപ്പോളോ 12 ചാന്ദ്ര പര്യവേഷണത്തിനു ശേഷം പസഫിക് സമുദ്രത്തിൽ സുരക്ഷിതമായി ഇറങ്ങി


## ജന്മദിനങ്ങൾ
* 1955 - ഇംഗ്ലീഷ് ക്രിക്കറ്റുകളിക്കാരൻ ഇയാൻ ബോതമിന്റെ ജന്മദിനം
* 1961 - പ്രശസ്ത എഴുത്തുകാരി അരുന്ധതി റോയിയുടെ ജന്മദിനം

## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:നവംബർ 24
പേരാവൂർ

കേരളത്തിലെ കണ്ണൂർ ജില്ലയിലെ ഒരു ചെറിയ പട്ടണമാണ്‌ **പേരാവൂർ**. പ്രശസ്ത വോളിബോൾ കളിക്കാരനായിരുന്ന ജിമ്മി ജോർജ്ജിന്റെ ജന്മ ദേശം ഇവിടെയായിരുന്നു. ഈ പേരിൽ ഒരു ( പേരാവൂർ ഗ്രാമ പഞ്ചായത്ത്) പഞ്ചായത്തും, ബ്ലോക്ക് പഞ്ചായത്തും, നിയോജക മണ്ഡലവും ഉണ്ട്. പേരാവൂർ നിയോജക മണ്ഡലത്തിന്റെ ഇപ്പോഴത്തെ സാരഥി ശ്രീ. സണ്ണി ജോസഫ് ആണ്. പേരാവൂർ നിയോജകമണ്ഡലം കണ്ണൂർ പാർലമെന്റ് മണ്ഡലത്തിലാണ്. ചരിത്രപരമായി പ്രാധാന്യമർഹിക്കുന്ന മണത്തണ, നെടുംപൊയിൽ, പേരിയ ചുരം, പുരളിമല തുടങ്ങിയ സ്ഥലങ്ങൾ പേരാവൂരിന് സമീപമാണ്. കണ്ണൂർ ജില്ലയുടെ കിഴക്കൻ മലയോരമേഖലയിൽ മണത്തണ, വെള്ളർവള്ളി എന്നീ രണ്ട് വില്ലേജുകളിൽ സ്ഥിതി ചെയ്യുന്ന ഒരു കാർഷിക ഗ്രാമപ്രദേശമാണ് പേരാവൂർ.

വർഗ്ഗം:കണ്ണൂർ ജില്ലയിലെ പട്ടണങ്ങൾ
ചിത്രകഥ

ചിത്രങ്ങളും വാക്കുകളും ഉപയോഗിച്ചു കഥ പറയുന്ന കലയെയാണ് കോമിക്സ് അല്ലെങ്കിൽ **ചിത്രകഥ** എന്ന് വിളിക്കുന്നത്. 

## ഇതും കാണുക
* അമർചിത്രകഥ
* മായാവി (ചിത്രകഥ)
* മാത്യൂസിന്റെ ചിത്രകഥകൾ 

## പുറത്തേക്കുള്ള കണ്ണികൾ

## അവലംബം


വർഗ്ഗം:ചിത്രകഥ‍
അമർചിത്രകഥ

ഹൈന്ദവ പുരാണങ്ങളിലേയും ഇതിഹാസങ്ങളിലേയും മറ്റും കഥകൾ ചിത്രകഥാ രൂപത്തിൽ പ്രസിദ്ധികരിക്കുന്ന മാസികയാണ് അമർചിത്രകഥ. അനന്ത്  പൈ ആണ് ഇതിന്റെ എഡിറ്റർ.

## തുടക്കം
1967 ൽ ആണ് അമർ ചിത്രകഥ ആരംഭിച്ചത്.തേജോമയമായ ഭാരതീയ പൈത്യകത്തെ  കുറിച്ച് കുട്ടികൾക്ക് അവബോധം ഉണ്ടാക്കുക എന്നതായിരുന്നു ആരംഭ ലക്‌ഷ്യം .ആകെ 400  ൽ പരം അമർ ചിത്രകഥ പുസ്തകങ്ങൾ പുറത്തിറക്കിയിട്ടുണ്ട് .ലോകമെമ്പാടുമായി 90 ദശലക്ഷം കോപ്പികൾ വിറ്റഴിഞ്ഞിട്ടുണ്ട് .
## വിഭാഗങ്ങൾ
അമർ ചിത്രകഥയെ അഞ്ചായി തിരിച്ചിട്ടുണ്ട് പ്രസാധകർ .
#ഇതിഹാസങ്ങളും പുരാണങ്ങളും
#ഭാരത സാഹിത്യത്തിലെ മനം മയക്കുന്ന കഥകൾ
#കെട്ടുകഥകളും ഹാസ്യവും ( നാടോടി കഥകളും ഐതിഹ്യ കഥകളും )
#ധീരകഥകൾ (ധീരയോദ്ധാക്കളുടെ കഥകൾ )
# ദാർശനിക കഥകൾ (ചിന്തകന്മാരുടെയും സാമൂഹ്യപരിഷ്കര്തക്കളുടെയും കഥകൾ )

## സ്വാധീനം
നിരവധി ഇന്ത്യക്കാർ ഗ്യഹാതുരത്വം ഉണർത്തുന്ന അവരുടെ പഴയ കാലത്തിലേക്ക് തിരിഞ്ഞു നോക്കുമ്പോൾ അവരുടെ ജീവിതത്തെ വളരെയേറെ സ്വാധീനിച്ച ഒന്നാണ് അമർ ചിത്രകഥ എന്ന് തിരിച്ചറിയുന്നു .
## അവലംബം


  
## പുറം കണ്ണികൾ
* അമർചിത്രകഥ 
* ഓൺലൈൻ 
*പ്രസിദ്ധീകരിച്ച അമർചിത്രകഥകൾ

## ഗ്രന്ഥസൂചി


വർഗ്ഗം:ചിത്രകഥകൾ
1729 (സംഖ്യ)

1729 എന്നത് **ഹാർഡി-രാമാനുജൻ സംഖ്യ** എന്നറിയപ്പെടുന്നു. വ്യത്യസ്ത രീതിയിൽ രണ്ടു പോസിറ്റീവ് ക്യൂബുകളുടെ(cube: x^3) തുകയായി എഴുതാവുന്ന ഏറ്റവും ചെറിയ സംഖ്യയാണിത്. അതിങ്ങനെയാണ്‌ എഴുതുന്നത്.
:1729=1^3+12^3=9^3+10^3
ഈ സംഖ്യയെ ഹാർഡി-രാമാനുജൻ സംഖ്യ എന്നു വിളിച്ചതിനു പിന്നിൽ ഒരു കഥയുണ്ട്. ശ്രീനിവാസ രാമാനുജൻ രോഗബാധിതനായി ഒരിക്കൽ ലണ്ടനിലെ പുടിനിയിലെ ഒരു ആശുപത്രിയിൽ കിടക്കുകയായിരുന്നു. രാമാനുജനെ സന്ദർശിക്കാൻ ഇംഗ്ലീഷ് ഗണിതശാസ്ത്രജ്ഞനായ ജി.എച്ച്. ഹാർഡി ഒരു ടാക്സി കാറിൽ വന്നു. ആ കാറിന്റെ നമ്പർ രാമാനുജൻ ദൂരെ നിന്നും ശ്രദ്ധിച്ചിരുന്നു. ഹാർഡി രാമാനുജനടുത്തെത്തിയപ്പോൾ കാറിന്റെ നമ്പറിന്റെ പ്രത്യേകത രാമാനുജൻ ഹാർഡിയോടു ചോദിച്ചു. ഹാർഡി അതൊരു സാധാരണ നമ്പർ ആണെന്നു പറഞ്ഞു. രാമാനുജൻ പറഞ്ഞു. "അല്ല.വ്യത്യസ്തമായ രണ്ടു പോസറ്റീവ് ക്യൂബുകളുടെ തുകയായി എഴുതാവുന്ന ഏറ്റവും ചെറിയ സംഖ്യയാണത്".

മറ്റൊരു കഥ :

ശ്രീനിവാസ രാമാനുജൻ രോഗബാധിതനായി ഒരിക്കൽ ലണ്ടനിലെ പുടിനിയിലെ ഒരു ആശുപത്രിയിൽ കിടക്കുകയായിരുന്നു. രാമാനുജനെ സന്ദർശിക്കാൻ ഹാർഡി ഒരു ടാക്സി കാറിൽ വന്നു. ആ കാറിന്റെ നമ്പർ 1729 ആയിരുന്നു. ഹാർഡി രാമാനുജനോട് പറഞ്ഞു : "ഞാൻ വന്ന കാറിന്റെ നമ്പർ 1729 ആയിരുന്നു. ഒരു പൊട്ട സംഖ്യയാണത്. കാരണം ആ കാറിൽ വന്നപ്പോൾ താങ്കൾ രോഗശയ്യയിൽ കിടക്കുന്നത് കാണേണ്ടി വന്നില്ലേ." അപ്പോൾ രാമാനുജൻ പറഞ്ഞു. "അല്ല.അതൊരു പൊട്ട സംഖ്യയല്ല. രണ്ടു പോസറ്റീവ് ക്യൂബുകളുടെ തുകയായി എഴുതാവുന്ന ഏറ്റവും ചെറിയ സംഖ്യയാണത്." 
## അവലംബം


അദ്ദേഹത്തിന്റെ ജീവിതത്തിൽ ഈ നമ്പറിന് വളരെ വലിയ പ്രാധാന്യം ഉണ്ട്. അദ്ദേഹത്തിന്റ സുഹൃത്ത് ചാൾസ് ഡി ഗോമേസ് ആണു ഇങ്ങനെ ഒരു പ്രേത്യേകത ചൂണ്ടികാണിച്ചത്. ഒരു ശുദ്ധ സംഖ്യക്ക് ഒറ്റക്ക് നിൽക്കാൻ സാധിക്കില്ലെന്ന് വാദിച്ചപ്പോൾ ആ അനുഭവത്തിന്റെ പശ്ചാതലത്തിൽ ആണു ആർക്കും തകർക്കാൻ സാധിക്കാത്ത 1729 എന്ന സംഖ്യ സൃഷ്ടിക്കുന്നത്
ചിറക്കര (കൊല്ലം)

കൊല്ലം ജില്ലയിലെ ചിറക്കര ഗ്രാമപഞ്ചായത്തിലെ ഒരു ഗ്രാമമാണ് **ചിറക്കര**. പ്രശസ്തമായ ചിറക്കര ദേവീക്ഷേത്രം ഇവിടെയാണ് സ്ഥിതി ചെയ്യുന്നത്. നാഷണൽ ഹൈവേയിലുള്ള കല്ലുവാതുക്കലിൽ നിന്നും 2 കി.മീ മാത്രമാണ് ഇവിടേക്കുള്ള ദൂരം.ചാത്തന്നൂർ ഗ്രാമപ്പഞ്ചായത്ത് വിഭജിച്ചാണ് ചിറക്കര ഗ്രാമപ്പഞ്ചായത്ത് നിലവിൽ വന്നത്.  പോളച്ചിറ ഏലായുടെ നീർത്തടമാണിത്. ഗ്രാമപ്പഞ്ചായത്തിന്റെ ആസ്ഥാനം ചിറക്കരത്താഴത്ത് സ്ഥിതി ചെയ്യുന്നു. ദേശാടനപക്ഷികളുടെ സങ്കേതമാണ് പോളച്ചിറ. പൂത്തൻകുളം ആനത്താവളം പഞ്ചായത്താഫീസിന് തൊട്ടടുത്ത് ചിറക്കരത്താഴത്താണ്. 

പഴയ തലമുറയിലെ ഗുസ്തിക്കാരൻ പോളച്ചിറ രാമചന്ദ്രൻ,  ചാത്തന്നൂർ മോഹൻ തുടങ്ങിയവർ ഈ നാട്ടുകാരാണ്.

## അവലംബം

വിഭാഗം: കൊല്ലം ജില്ലയിലെ ഗ്രാമങ്ങൾ
മാരാമൺ കൺവൻഷൻ

മാർത്തോമ്മാ സഭയുടെ ഒരു പോഷകസംഘടനയായ മാർത്തോമ സുവിശേഷ പ്രസംഗ  സംഘത്തിന്റെ ആഭിമുഖ്യത്തിൽ എല്ലാവർഷവും നടത്തിവരുന്ന ക്രിസ്തീയ കൂട്ടായ്‌മയാണ് മാരാമൺ കൺവൻഷൻ. ഏഷ്യയിലെ ഏറ്റവും വലിയ ക്രിസ്തീയ കൂട്ടായ്‌മയായി ഇത് കണക്കാക്കപ്പെടുന്നു.

എല്ലാ വർഷവും ഫെബ്രുവരി മാസം പത്തനംതിട്ട ജില്ലയിലെ മാരാമണ്ണിൽപമ്പാനദിയുടെ തീരത്താണ് കൺവൻഷൻ നടത്തപ്പെടാറുള്ളത്. 8 ദിവസം നീണ്ടു നിൽക്കുന്ന കൺവൻഷൻ 1896-ലാണ് ആരംഭിച്ചത്. 122-മത് കൺവൻഷൻ 2017 ൽ ആയിരുന്നു.

മാരാമൺ പരിസരത്തുള്ള എല്ലാ മാർത്തോമ്മാ ഇടവകകളിലേയും ജനങ്ങൾ ഒരാഴ്ച്ച മുൻപു തന്നെ പന്തൽകെട്ടുവാനുള്ള ഓല, മുള തുടങ്ങിയ സാമഗ്രികളുമായി പമ്പാതീരത്തെത്തി പന്തൽ നിർമ്മാണത്തിനു സഹായിക്കുന്നു. ഏകദേശം ഒരുലക്ഷത്തി അൻപതിനായിരം (150,000) ആളുകൾക്ക് ഒരേ സമയം ഇരിക്കുവാൻ സൗകര്യമുള്ള പന്തലാണ് നിർമ്മിക്കുന്നത്. വലിയ പന്തലിനടുത്തായി കൊച്ചുകുട്ടികളുമായി വരുന്ന സ്ത്രീകൾക്കായി കുട്ടിപന്തലുമുണ്ട്.

കൺവൻഷൻ നഗറിനടുത്തായി വിവിധ ഇടവകകളുടേയും, ക്രിസ്തീയ സ്ഥാപനങ്ങളുടേയും സ്റ്റാളുകളും വിശ്വാസികളുടെ സൌകര്യത്തിനായി ക്രമീകരിച്ചിരിക്കും.
left|thumb|800px|മാരാമൺ കൺവൻഷൻ 2008 - കോഴഞ്ചേരി ഭാഗം

left|thumb|800px|മാരാമൺ കൺവൻഷൻ 2009 - മാരാമൺ ഭാഗം

## ചിത്രങ്ങൾ 2008

Image:Maramon_convention.JPG|കൺ വൻഷൻ നഗർ
Image:Maramon_speech.JPG| പന്തലിനുള്ളിൽ
Image:Maramon_belivers.JPG|വിശ്വാസികൾ
Image:Maramon_stalls.JPG|സ്റ്റാളുകൾ
Image:Maramon_stalls1.JPG|സ്റ്റാളുകൾ
Image:Maramon_ecofriendly.JPG|ചവറുകൾ


## അവലംബം



വിഭാഗം:ക്രിസ്തുമതസമ്മേളനങ്ങൾ
വിഭാഗം:മാർത്തോമ്മാ സഭ
ചിറക്കര (വിവക്ഷകൾ)

ചിറക്കര എന്ന വാക്കു കൊണ്ട് താഴെ പറയുന്ന സ്ഥലങ്ങളെ വിവക്ഷിക്കാം
* ചിറക്കര (കൊല്ലം)-കൊല്ലം ജില്ലയിലെ ചിറക്കര എന്ന സ്ഥലം
* ചിറക്കര ഗ്രാമപഞ്ചായത്ത് - കൊല്ലം ജില്ലയിലെ ഒരു ഗ്രാമപഞ്ചായത്ത്
* ചിറക്കര (കണ്ണൂർ)-കണ്ണൂർ ജില്ലയിലെ തലശ്ശേരിക്കടുത്ത ചിറക്കര എന്ന സ്ഥലം
ചരൽക്കുന്ന്

പത്തനംതിട്ട ജില്ലയിൽ, കോഴഞ്ചേരിയിൽ നിന്ന് 5 കിലോമീറ്റർ അകലെ സ്ഥിതിചെയ്യുന്ന മലമ്പ്രദേശമാണ് **ചരൽക്കുന്ന്**. വളരെ പ്രസിദ്ധമായ ക്യാമ്പ് സെന്ററും, ധ്യാനകേന്ദ്രവും ഇവിടെ ഉണ്ട്. സന്ദർശകരുടെ പ്രധാന ആകർഷക കേന്ദ്രമായി ഇത് മാറിക്കഴിഞ്ഞു.  പ്രസിദ്ധമായ മാരാമൺ കൺവൻഷനും ചരൽക്കുന്ന് പ്രദേശത്തിന്റെ വളരെ അടുത്താണ്.

കോഴഞ്ചേരിക്ക് 9 കിലോമീറ്റർ വടക്കായി സ്ഥിതി ചെയ്യുന്ന ഉയർന്ന ഒരു പ്രദേശമാണ് ചരൽക്കുന്ന്. ഇവിടെ നിന്നു ചുറ്റുപാടുമുള്ള പ്രദേശങ്ങൾ ഒരു വിമാനത്തിൽ ഇരുന്ന് കാണുന്നതുപോലെ കാണാം. തെളിഞ്ഞ കാലാവസ്ഥയാണെങ്കിൽ ആലപ്പുഴ കടൽത്തീരം ഇവിടുന്ന് നോക്കിക്കാണാം. ഇവിടുന്ന് ഏകദേശം 55 കിലോമീറ്റർ അകലെയാണ് ആലപ്പുഴ. ആറന്മുളയിലെ സ്വകാര്യ വിമാനത്താവളത്തിന്റെ പണികൾ നടക്കുന്നതും ഇവിടുന്ന് നോക്കിയാൽ ദ്യശ്യമാകും. സഞ്ചാരികൾക്കായി ഇവിടെ വിശ്രമകേന്ദ്രവും ഭക്ഷണശാലയും ഉണ്ട്. മാർത്തോമ്മാ സഭയുടെ ക്യാമ്പ് സെന്റർ ഇവിടെ പ്രവർത്തിക്കുന്നു.

## കുറിപ്പുകൾ
 

വിഭാഗം: പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ശാസ്ത്രകേരളം

കേരള ശാസ്ത്രസാഹിത്യ പരിഷത്ത് പ്രസിദ്ധീകരിക്കുന്ന ശാസ്ത്ര മാസികയാണ്‌ **ശാസ്ത്രകേരളം**.  .മലയാളത്തിൽ പ്രസിദ്ധീകരിക്കുന്ന ഏക ശാസ്ത്ര മാസിക ഇതാണ്. ഹൈസ്കൂൾ, ഹയർസെക്കന്ററി തലങ്ങളിലുള്ള കുട്ടികളേയും പൊതു ജനങ്ങളേയും ഉദ്ദേശിച്ചുള്ള ശാസ്ത്ര സംബന്ധിയായ വിഷയങ്ങൾ ആണിതിൽ പ്രസിദ്ധീകരിക്കുന്നത്. ഇതു കൂടാതെ യുറീക്ക,ശാസ്ത്രഗതി എന്നീ ആനുകാലികങ്ങളും ശാസ്ത്ര സാഹിത്യ പരിഷത്ത് പ്രസിദ്ധീകരിക്കുന്നുണ്ട്. ഇതിലെ കാലിഡോസ്കോപ്പ് പോലുള്ള പംക്തികൾ ഏറെ ശ്രദ്ധിക്കപ്പെടുന്നവയാണ്. ഏകദേശം 10,000 കോപ്പികളാണ് കേരളത്തിന്റെ പല ജില്ലകളിലായി ചെലവാകുന്നത് . . കോഴിക്കോട് ചാലപ്പുറത്ത്പ്രവർത്തിക്കുന്ന പരിഷത്ത് ഭവനാണ് ഈ മാസികയുടെ  ആസ്ഥാനം.42 വർഷമായി മുടങ്ങാതെ ഈ മാസിക പ്രസിദ്ധീകരിക്കുന്നുണ്ട്.
## പത്രാധിപ സമിതി
*എഡിറ്റർ-പി.സുനിൽദേവ്
*അസോസിയേറ്റ് എഡിറ്റർ- എം.ടി. മുരളി
*മാനേജിങ് എഡിറ്റർ- ഗോപിനാഥൻ
* ഡോ. ബാലകൃഷ്ണൻ ചെറുപ്പ
*പ്രൊഫസർ.കെ. പാപ്പൂട്ടി
*പ്രവീൺചന്ദ്ര
*ഡോ.പി.മുഹമ്മദ് ഷാഫി
*വിജയകുമാർ ബ്ലാത്തൂർ
*ജസ്റ്റിൻ ജോസഫ്
*ഡോ.ഷാജി.എൻ
*ടി.പി.വിശ്വനാഥൻ
*മോഹനകൃഷ്ണൻ കാലടി
*ഇ.അബ്ദുൾ ഹമീദ്
*അപർണ്ണ മർക്കോസ്

## പ്രധാന പംക്തികൾ
#കാലിഡോസ്കോപ്പ്
#ബഹിരാകാശ വാർത്തകൾ- പി.ആർ.ചന്ദ്രമോഹൻ
#ഈ മാസത്തെ ആകാശം(നക്ഷത്ര നിരീക്ഷണം)
#പരിസ്ഥിതിക്കുറിപ്പുകൾ- പി.ബി.എൻ
#ക്ലോസപ്പ്-വിജയകുമാർ ബ്ലാത്തൂർ
#ലോകജാലകം-ബി. ഇക്ബാൽ
#കാഴ്ചയ്ക്കപ്പുറം
#പദപ്രശ്നം
#ഫോട്ടോക്വിസ്
#തുടർ വിദ്യാഭ്യാസം
#ശാസ്ത്ര ജാലകം

## പുറത്തേക്കുള്ള കണ്ണികൾ

ഔദ്യോഗിക സൈറ്റ്

ശാസ്ത്രകേരളം ബ്ലോഗ്‍‍
http://wiki.kssp.in/%E0%B4%AA%E0%B5%8D%E0%B4%B0%E0%B4%A7%E0%B4%BE%E0%B4%A8_%E0%B4%A4%E0%B4%BE%E0%B5%BE

വർഗ്ഗം:ശാസ്ത്രമാസികകൾ

വർഗ്ഗം:കേരള ശാസ്ത്രസാഹിത്യ പരിഷത്തിന്റെ പ്രസിദ്ധീകരണങ്ങൾ
കേരളത്തിലെ പുരാതന അളവുതൂക്കങ്ങൾ

അളവുതൂക്കങ്ങൾക്കായുള്ള അന്താരാഷ്ട്രയോഗം, 1960-ൽ അംഗീകരിച്ച ദശാംശാടിസ്ഥാത്തിലുള്ള ആധുനിക ഏകകസമ്പ്രദായമാണ്‌ അന്താരാഷ്ട്ര ഏകകവ്യവസ്ഥ. ഇത് M.K.S.System(Metre-Kilogram-Second System) എന്നും അറിയപ്പെടുന്നു.  അളവുകൾ തൂക്കങ്ങൾ എന്നിവക്കുള്ള പൊതു മാനദണ്ഡങ്ങൾ നിലവിൽ വന്നത് മുതൽക്കാണു നമ്മുടെ സ്വന്തമായ പല അളവുകളും തൂക്കങ്ങളും ഉപയോഗത്തിൽ ഇല്ലാതായി തുടങ്ങിയത്. ഇന്ത്യയിൽ, 1962 ഏപ്രിൽ 1 -ൽ അന്താരാഷ്ട്രഏകകവ്യവസ്ഥ പൂർണ്ണമായും നടപ്പിലാക്കി. മറ്റെല്ലാ വ്യവസ്ഥകളുടെയും പ്രയോഗം നിയമം മൂലം (Standards of Weights and Measures Act, 1976) നിരോധിച്ചിരിക്കുകയാണ്. അതു പ്രകാരം നീളം, തൂക്കം, വ്യാപ്തം എന്നിവയ്ക്ക്  മുൻപ് ഉപയോഗിച്ചു വന്ന യഥാക്രമം അടി, റാത്തൽ, നാഴി എന്നിവയ്ക്ക് പകരം മീറ്റർ , കിലോഗ്രാം, ലിറ്റർ എന്നിവയാണുപയോഗിക്കേണ്ടത്. ചില ഏകകങ്ങളും സമാനമായ മറ്റ് ഏകകങ്ങളുമായുള്ള താരതമ്യം താഴെ ചേർത്തിരിക്കുന്നു.

## വ്യാപ്തം

### നാഴി
* 1 നാഴി = 300 മില്ലി ലിറ്റർ
### ഇടങ്ങഴി
* 1 ഇടങ്ങഴി = 1200 മില്ലി ലിറ്റർ

### നാരായം
* 6 നാഴി = 1 നാരായം
* 7 നാരായം നെല്ല് = ഒരു പറ നെല്ല്.

### ബന്ദു
* 1 ബന്ദു = 1/15 മില്ലി ലിറ്റർ=0.0666...
### മാറ്റപട്ടിക
*2 ഉഴക്ക്‌ = 1 ഉരി
*2 ഉരി = 1 നാഴി
*4 നാഴി = 1 ഇടങ്ങഴി 
*6നാഴി= 1 നാരായം)
*10 ഇടങ്ങഴി = 1 പറ
*8 പറ = 1 ചാക്ക്
*10 ചാക്ക് = 1 വണ്ടി
1 കിലോഗ്രാം അരി= ഏകദേശം 1 ഇടങ്ങഴി എന്നിങ്ങനെ കണക്കാക്കും. 50 കിലോ ചാക്കും 100 കിലോ ചാക്കും ഉണ്ട്. പഴം മുതലായവ പടല, കുല കണക്കിനാണ് ഇന്നും വാങ്ങുക. ചോറ് ഒരു പിടി, ഒരു ചട്ടുകം, ഒരു കോരിക, ഒരു ചെമ്പ് എന്നൊക്കെയല്ലേ കണക്ക്.പായസം കയ്യിൽ, കോരിക, ചരക്ക് അളവിലും.

## സമയം

### നാഴിക

* 1 നാഴിക = 24 മിനുട്ട്
* 1 ദിവസം=60 നാഴിക
* 1 നാഴിക =60 വിനാഴിക
* 2.5 നാഴിക = 1 മണിക്കൂർ

## തൂക്കം
സ്വർണം 
മുതലായ വിലയേറിയ ലോഹങ്ങൾ തൂക്കുന്നതിന് സൂക്ഷ്മതയുള്ള ത്രാസും ചെറിയ തൂക്കപ്പടികളും ഉപയോഗത്തിലിരുന്നു. നെന്മണി, കുന്നിക്കുരു, മഞ്ചാടിക്കുരു, കാൽപ്പണമിട, അരപ്പണമിട, ഒരുപണമിട, കാൽപ്പവൻ, അരപ്പവൻ, ഒരു പവൻ, ഒരു ഉറുപ്പിക എന്നീ ഭാരക്കട്ടികൾ ആയിരുന്നു ഉപയോഗിച്ചിരുന്നത്. (മെട്രിക് രീതിയിലെ 8 ഗ്രാം ആണ് ഒരു പവൻ തൂക്കം അഥവാ 21 പണമിട.) ഒരു പണത്തൂക്കം =0.400 എംജി ആണ്  
### പട്ടിക 1

### പട്ടിക 2

### കഴഞ്ച്
* 1 കഴഞ്ച് = ഒരു കഴഞ്ചി കുരുവിനു തുല്യമായ തൂക്കം = 5 ഗ്രാം

### പലം
* 1 പലം = 48 ഗ്രാം  = 12 കഴഞ്ച്

## നീളം
പ്രധാന ലേഖനങ്ങൾ. തച്ചുശാസ്ത്രം,വാസ്തു
* 1 അംഗുലം = 3 സെ.മീ.
* 24അംഗുലം = 1 കോല്‌(72സെ.മീ.,28.346457ഇഞ്ച്)

## രാമായണകാലത്തെ നീളഅളവുകൾ

## നാണയം
### ചക്രം
തിരുവിതാംകൂറിൽ നില നിന്നിരുന്ന ചെമ്പ് നാണയം(16 കാശ്)
*സർക്കാർ രൂപ =28 ചക്രം
*ബ്രിട്ടീഷ് രൂപ  =ഇരുപത്തെട്ടര ചക്രം 
*ഒരു സർക്കാർ രൂപ = 7 പണം
*ഒരു പണം = 4 ചക്രം
*ഒരു ചക്രം = 16 കാശ്
*ഒരു ബ്രിട്ടീഷ് രൂപ = 16 അണ
*ഒരു അണ = 6 പൈസാ
*448 കാശ് = ഒരു സർക്കാർ രൂപ
*456 കാശ് = ഒരു ബ്രിട്ടീഷ് രൂപ
*192 പൈസ = ഒരു ബ്രിട്ടീഷ് രൂപ

## അവലംബം

12 കാശ് (ശില്ലി) = 1അണ.
3 ശില്ലി = 1 ഓട്ട മുക്കാൽ.

## പുറത്തേക്കുള്ള കണ്ണികൾ

## ചിത്രശാല

പ്രമാണം:Uzhakku.JPG|ഉഴക്ക്,ഒരു പുരാതന അളവുപകരണം
പ്രമാണം:Tola.JPG|തോല,ഒരു പുരാതന അളവു തൂക്കക്കട്ടി,1 തോല = 11.66 ഗ്രാം
പ്രമാണം:Pound.JPG|പൗണ്ട്,ഒരു പഴയ കാല അളവു തൂക്കം
പ്രമാണം:Nazhi.JPG| നാഴി എന്ന അളവു പാത്രം
പ്രമാണം:Kazhanji palaka.JPG|കഴഞ്ചി പലകയും കഴഞ്ചിക്കുരുവും
പ്രമാണം:Kazhanji kuru.JPG|കഴഞ്ചിക്കുരു,പഴയ കാലത്ത് സ്വർണം, വെള്ളി, മരുന്ന്‌ തുടങ്ങിയവ തൂക്കാൻ ഉപയോഗിക്കുന്ന ഒരു ഭാരയളവ്‌, പന്ത്രണ്ടു പണമിട (ഒരു കഴഞ്ചിക്കുരുവിന്റെ തൂക്കം)
പ്രമാണം:Changzhi.JPG|ചങ്ങഴി എന്ന അളവു പാത്രം
File:Idangazhi.JPG | ഇടങ്ങഴ്ി
ഉസ്താദ് വിലായത്ത് ഖാൻ

സമകാലീന ഇന്ത്യൻ സിത്താർ ഗുരുക്കന്മാരിൽ ഏറ്റവും ആദരണീയനും സിത്താർ വാദ്യകലയുടെ മാന്ത്രികതയെ ജനങ്ങളിലേക്കെതച്ച മഹാപ്രതിഭാശാലികളിൽ ഒരാളുമായിരുന്നു **ഉസ്താദ് വിലായത്ത് ഖാൻ**. ലോകമെമ്പാടും ആരാധകരുള്ള ഉസ്താദ് പണ്ഡിറ്റ് രവിശങ്കറെ പോലെ സിത്താറിനെ ജനകീയ വാദ്യമാക്കി മാറ്റുന്നതിൽ വലിയ പങ്കുവഹിക്കുകയുണ്ടായി. കണിശമായ സങ്കേതികതയും ഉയർന്ന സൗന്ദര്യബോധവും കാല്പ്പനിക പശ്ചാത്തലവും വിലായത്ത് ഖാനെ മറ്റു സിത്താർ വാദകരിൽ നിന്നും വ്യത്യസ്തനാക്കുന്നു.

## ജീവചരിത്രം

ബംഗ്ലാദേശിലെ ഗൗരീപൂരിൽ 1928 ഓഗസ്റ്റ് 8നാണ്‌ വിലായത്ത് ഖാൻ ജനിച്ചത്. പിതാവ് പ്രശസ്തനായ സിത്താർ ഗുരുവായ ഉസ്താദ് ഇനായത്ത് ഖാൻ. സംഗീത പാരമ്പര്യമുള്ള കുടുംബത്തിൽ ജനിച്ച വിലായത്ത് ഖാന്റെ പൂർവികർ മുഗൾ രാജസദസ്സിലെ സംഗീതജ്ഞൻമാരായിരുന്നു. ഹിന്ദുസ്ഥാനി സംഗീതത്തിലെ ഇറ്റാവ ഖരാനയുടെ പിന്തുടർച്ച അവകാശപ്പെടാവുന്ന സംഗീത പാരമ്പര്യം വിലായത്ത് ഖാന്റെ സംഗീത ജീവിതത്തിലെ അനുഗ്രഹമായിരുന്നു. അദ്ദേഹത്തിന്റെ മുത്തച്ചനായ ഉസ്താദ് ഇമാദ് ഖാനാണ്‌ ഇറ്റാവ ഖാരാനയുടെ സ്ഥാപകനായി അറിയപ്പെടുന്നത്. ഏട്ടാം വയസ്സിൽ ആരംഭിച്ച വിലായത്ത് ഖാന്റെ സംഗീത ജീവിതം 2004ൽ അദ്ദേഹത്തിന്റെ എഴുപത്തിയഞ്ചാം വയസ്സിൽ അന്തരിക്കുന്നത് വരെ നിലനിന്നു.

## ഇതും കാണുക
*പ്രശസ്ത സിതാർ വിദ്വാനായ അനുജൻ ഇമ്രത് ഖാൻ

വർഗ്ഗം:1928-ൽ ജനിച്ചവർ
വർഗ്ഗം:2004-ൽ മരിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:മാർച്ച് 13-ന് മരിച്ചവർ
വിമാനവാഹിനിക്കപ്പൽ

ലഘുചിത്രം|200x200ബിന്ദു
യുദ്ധവിമാനങ്ങൾക്ക് പറന്നുയരാനും ഇറങ്ങാനും സാധിക്കുന്ന തരത്തിലുള്ള, പരന്ന കപ്പൽത്തട്ടോടുകൂടിയ യുദ്ധക്കപ്പലാണ് **വിമാനവാഹിനികപ്പൽ** (ഇംഗ്ലിഷ്: aircraft carrier). ഇവയുടെ കപ്പൽത്തട്ടിനെ ഇംഗ്ലീഷിൽ *ഫ്ലൈറ്റ് ഡക്ക്* എന്ന് പറയുന്നു. എല്ലാ വിമാനങ്ങൾക്കും ഒരേ സമയം ഫ്ലൈറ്റ് ഡക്കിൽ പാർക്ക് ചെയ്യാൻ സ്ഥലം തികയാത്തതിനാൽ ഇവയെ ഹാംഗറുകൾ എന്നറിയപ്പെടുന്ന അറകളിൽ സൂക്ഷിക്കുകയും ആവശ്യമുള്ളപ്പോൾ ലിഫ്റ്റ് ഉപയോഗിച്ച് കപ്പൽത്തട്ടിലേക്ക് എത്തിക്കുകയും ചെയ്യുന്നു. വിമാനവാഹിനിക്കപ്പൽ പ്രവർത്തിപ്പിക്കുന്നതിന് ആയിരക്കണക്കിന് നാവികരും പൈലറ്റ്മാരും ആവശ്യമുണ്ട്. ഉയർന്ന തലത്തിലുള്ള സാങ്കേതിക വിജ്ഞാനവും മുതൽമുടക്കുമുള്ളതിനാൽ ചില രാജ്യങ്ങൾക്ക് മാത്രമേ വിമാനവാഹിനിക്കപ്പൽ നിർമ്മിക്കാൻ സാധിച്ചിട്ടുള്ളു.

## പുറത്തേക്കുള്ള കണ്ണികൾ

വർഗ്ഗം:വിമാനവാഹിനിക്കപ്പലുകൾ
നിർമ്മാണാവകാശം

ഏതെങ്കിലുമൊരു കണ്ടുപിടിത്തത്തിന്, അതിന്റെ ഉടമക്ക് സർക്കാർ, ഒരു നിശ്ചിതകാലത്തേക്ക്, നിർമ്മിക്കുന്നതിനും ഉപയോഗിക്കുന്നതിനും, ഉല്പന്നം വിൽക്കുന്നതിനും മറ്റും നൽകുന്ന കുത്തകാവകാശമാണ്‌ **നി൪മാണാവകാശം** അഥവാ **പേറ്റന്റ്** ().  ഇതിന് **ഉപജ്ഞാതാവകാശം** എന്നും വിളിക്കപ്പെടുന്നു.

നിർമ്മാണാവകാശം നൽകപ്പെട്ട ഒരു കണ്ടുപിടിത്തം മറ്റൊരാൾ അതിന്റെ ഉടമയുടെ അനുവാദമില്ലാതെ നിർമ്മിക്കുന്നതും, ഉപയോഗിക്കുന്നതും, വിൽപ്പന നടത്തുന്നതും, സ്വന്തമാക്കി വെക്കുന്നതും നിഷിദ്ധമാകുന്നു. ഒരു കണ്ടുപിടിത്തതിനു നിർമ്മാണാവകാശം ലഭിക്കുമ്പോൾ ധനം, കച്ചവടം എന്നിവ പോലെ അതു ഉടമസ്ഥന്റെ സ്വന്തമാകുന്നു. ശാസ്ത്ര സാങ്കേതിക രംഗങ്ങളിലാണ് പേറ്റന്റ് പ്രചാരത്തിലുള്ളത്. ഒരു കണ്ടുപിടിത്തതിന്റെ നിർമ്മാണാവകാശത്തിന് അപേക്ഷിക്കുന്നയാൾ പ്രസ്തുത കണ്ടെത്തൽ ലോകത്ത് ഒരിടത്തും അതുവരെ പുറത്ത് വിട്ടിട്ടില്ല എന്നും, മറ്റൊരാളോ മറ്റോരിടത്തൊ ഇത്തരമൊരു കണ്ടെത്തലിന് നിർമ്മാണാവകാശം നേടിയിട്ടില്ലെന്നും ബോധിപ്പിച്ചിരിക്കണം. ഏതങ്കിലുമൊരു മേഖലയിൽ (വ്യാവസായിക) ഉപയോഗപ്പെടുത്താൻ യോജിച്ചതായിരിക്കണം നിർമ്മാണാവകാശത്തിന് അപേക്ഷിക്കുന്ന കണ്ടുപിടിത്തം.

## മേന്മകൾ
തന്റെ കണ്ടുപിടിത്തം മറ്റുള്ളവർ ഉപയോഗപ്പെടുത്തുന്നതിനെയും ദുരുപയോഗപ്പെടുത്തുന്നതിനെയും എതിരെ നിയമ നടപടികൾ സ്വീകരിക്കാൻ പേറ്റന്റ് ഉടമക്ക് സാധ്യത നൽകുന്നു. ഒരിക്കൽ നിർമ്മാണാവകാശം നൽകിയ കണ്ടുപിടിത്തമോ സങ്കേതമോ അതേ രൂപത്തിൽ മറ്റൊരാൾക്ക് ഉപയോഗിക്കാൻ പറ്റാത്തതിനാൽ നവീന കണ്ടുപിടിത്തങ്ങളിലും ഉല്പാദനരീതികളും വികസിപ്പിക്കുന്നതിൽ മുതൽ മുടക്കാൻ വ്യക്തികളും കമ്പനികളും കൂടുതൽ തയ്യാറാവുകയും അങ്ങനെ സൃഷ്ടിക്കപ്പെടുന്ന കൂടുതൽ മെച്ചപ്പെട്ട കണ്ടുപിടിത്തങ്ങൾ മൂലം പൊതുജനത്തിന് കൂടുതൽ ഗുണമേന്മയുള്ള വസ്തുക്കൾ ലഭ്യമാക്കാനും‍ ഇത് അവസരം നൽകുന്നു.

## ദൂഷ്യഫലങ്ങൾ
നിത്യോപയോഗ വസ്തുക്കൾ പോലും നിർമ്മാണാവകാശം കാരണം കുത്തകവൽകരിക്കപ്പെടുന്നുവെന്നത് ഈ സമ്പ്രദായത്തിന്റെ ഏറ്റവും വലിയ ദൂഷ്യഫലമാണ്.

## നിർമ്മാണാവകാശം ഇന്ത്യയിൽ

* ഇന്ത്യയിൽ നിർമ്മാണവകാശം നിയമപരമായി സ്ഥാപിച്ചെടുക്കാവുന്ന കാര്യങ്ങൾ:
:- കല, നിമ്മാണരീതി,
:- യന്ത്രം, ഉപകരണം, സമാനവസ്തുക്കൾ,
:- ഉല്പാദിപ്പിക്കാനാവുന്ന വസ്തുക്കൾ;
:- മൃദുവർത്തികൾ (Software),
:- ആഹാരപദാർഥങ്ങൾ, മരുന്ന്, രാസവസ്തുക്കൾ തുടങ്ങുയവയ്ക്ക് ഉല്പന്നാവകാശം

* നിർമ്മാണാവകാശം ഇല്ലാത്തവ:
:- നിസ്സാരമായ കണ്ടുപിടിത്തങ്ങൾ.
:- നിയമപരമല്ലാത്തതോ, സംസ്കാരത്തിനു യോജിക്കാത്തതോ ആയവ
:- മനുഷ്യനോ, ജീവികൾക്കോ,സസ്യങ്ങൾക്കോ, പരിസ്ഥിതിക്കോ ഹാനികരമായവ
:- ശാസ്ത്രരംഗത്ത് നടത്തുന്ന അമൂർത്തമായ സൈദ്ധാന്തിക കണ്ടെത്തലുകൾ
:- പ്രകൃതിയിലുള്ള ജീവികളെ കണ്ടെത്തുന്നത്
:- ഒരു വസ്തുവിന്റെ / യന്ത്രത്തിന് പുതിയ ഉപയോഗമോ ഗുണമോ കണ്ടെത്തുന്നത്
:- വസ്തുക്കൾ മിശ്രണം മാത്രം നടത്തി അല്ലെങ്കിൽ പുതിയ രീതിയിൽ ക്രമീകരിച്ച് പുതിയ ഉല്പന്നം നിർമ്മിക്കുന്നത്.
:- വൈദ്യശാസ്ത്രരംഗത്തെ പുതിയ ചികിൽസാരീതികൾ
:- സസ്യങ്ങൾ ഉല്പാദിപ്പിക്കുന്നതിനും വളർത്തുന്നതിനുമുള്ള നൂതന സമ്പ്രദായങ്ങൾ; (എന്നാൽ, പുതിയ വിത്തിനങ്ങൾ ഉല്പാദിപ്പിക്കുന്നതിന് നിർമ്മാണാവകാശം ലഭിക്കും).
:- നൂതന ഗണിതക്രീയാക്രമങ്ങൾ; രീതികൾ. (Algorithms and Methods)
:- പുതിയ വാണിജ്യസമ്പ്രദായങ്ങൾ.
:- വ്യാവസായികമായി ഉപയോഗമുള്ളതോ അല്ലെങ്കിൽ ഒരു ഖരവർത്തിയോടൊപ്പമുള്ളതോ (Hardware) അല്ലാത്ത മൃദുവർത്തികൾ (Softwares). 
:- കലാഗുണമുള്ള ടെലിവിഷൻ-ചലച്ചിത്ര ഉൽപ്പന്നങ്ങൾ.
:- വിവരപ്രദർശനം (Presentation)
:- സമാകലിതപഥങ്ങളുടെ പ്രതലചിത്രങ്ങൾ. (Topography of Integrated Circuits)
:- പരമ്പരാഗതഅറിവോ ഉല്പന്നങ്ങളോ സമ്യോജിപ്പിച്ചെടുക്കുന്ന പുതിയ കണ്ടെത്തലുകൾ.
:- ആണവരംഗത്തെ പുതിയ കണ്ടുപിടിത്തങ്ങൾ.

## പുറത്തേക്കുള്ള കണ്ണികൾ

## അവലംബം



വർഗ്ഗം:അവകാശങ്ങൾ
വർഗ്ഗം:നിയമം
പേര

**സിഡിയം** ജനുസിൽപ്പെട്ട സസ്യങ്ങളെയാണ് **പേര** എന്ന് പറയുന്നത്. ഭക്ഷ്യയോഗ്യമായ ഇതിന്റെ ഫലം **പേരക്ക**, **കൊയ്യാക്ക** എന്നീ പേരുകളിൽ അറിയപ്പെടുന്നു. ഇതിൽ 100-ഓളം ഉഷ്ണമേഖലാ കുറ്റിച്ചെടികളും മരങ്ങളും ഉൾപ്പെടുന്നു. മെക്സിക്കോ, മധ്യ അമേരിക്ക, തെക്കേ അമേരിക്ക, കരീബിയന്റെ ഭാഗങ്ങൾ, വടക്കേ അമേരിക്കയുടെ ഭാഗങ്ങൾ എന്നീ സ്ഥലങ്ങളാണ് പേരയുടെ സ്വദേശം. ഇന്ന് ഉഷണമേഖലയിൽ മിക്കയിടങ്ങളിലും ഉപോഷ്ണമേഖലയിൽ ചിലയിടങ്ങളിലും പേര കൃഷി ചെയ്യപ്പെടുന്നു. ഏറ്റവുമധികം കാണപ്പെടുന്നതും പേര എന്ന് പൊതുവെ വിളിക്കപ്പെടുന്നതുമായ സ്പീഷിസ് ആപ്പിൾ പേരയാണ് (സിഡിയം ഗ്വാആവാ).

## പേരിനു പിന്നിൽ
പോർത്തുഗീസ് പദമായ പേര (Pera ), (Pear)  എന്നതിൽ നിന്നാണിത് രൂപമെടുത്തത്. 

## ഇനങ്ങൾ

* അലഹബാദ് സഫേദയാണ് പേരയിലെ ഏറ്റവും പ്രസിദ്ധമായ ഇനം. ഉരുണ്ട ഇടത്തരം വലിപ്പമുള്ള പഴങ്ങളുടെ മജ്ജക്ക് വെള്ള നിരവും നല്ല രുചിയും ഉണ്ടാകും
* ലക്നൗ - 49. സഫേദ പോലെ തന്നെയുള്ള മറ്റൊരിനമാണിത്.
* ചിറ്റിദർ - ഗോളാകൃതിയിലുള്ള പഴത്തിൽ പുറമെ ചുവന്ന കുത്തുകൾ കാണപ്പെടുന്നു. 
* സീഡ് ലെസ് -  കുരു ഇല്ലാത്ത ഇനം
* റെഡ് ഫ്ലെഷ് - ചുവന്ന കാമ്പുള്ള ഇനം
* അർക്ക മൃദുല 
* അർക്ക അമൂല്യ
* അപ്പിൾ കളേഡ്
* പിയർ ഷേപ്ഡ്

## രാസഘടകങ്ങൾ
വൈറ്റമിൻ എ, ബി, സി എന്നിവയും ഇരുമ്പ്, ഫൊസ്ഫറസ്, കാൽസ്യം എന്നിവയും അടങ്ങിയിരിക്കുന്നു.

## രോഗങ്ങൾ
### കായ് ചീയൽ രോഗം
പേരയെ ബാധിക്കുന്ന മുഖ്യ രോഗമാണിത്. മഴക്കാലത്താണിത് കൂടുതലായും കാണെപ്പെടുന്നത്. കുമിൾ രോഗമാണ്. മൂപ്പെത്താത്ത കായ്ക്കളുടെ മോടിനടുത്ത് തവിട്ട് നി റത്തിൽ വൃത്താകൃതിയിലുള്ള പാടുകൾ ഉണ്ടാകുന്നു. 

### വാട്ടരോഗം
പേരമരത്തിൻ്റെ ശിഖരങ്ങൾ പെട്ടന്ന് ഉണങ്ങി മരം തന്നെ ക്രമേണ നശിക്കുന്ന കുമിൾ രോഗമാണിത്. ഇത്തരം മരങ്ങൾ നശിപ്പിച്ചു കളയുകയാണ് പ്രതിരോധമാർഗ്ഗം

## കീടങ്ങൾ
### പഴയീച്ച
പേരയുടെ പ്രധാന കീടമാണ് പഴയീച്ച. മൂപ്പെത്തിയ പഴങ്ങളെ ഇതാക്രമിക്കുന്നു. തൊലിയിൽ കുഴിഞ്ഞ് നടുക്ക് കടും പച്ച നി റത്തിൽ സുഷിരങ്ങൾ ഉണ്ടാകുന്നു, ഇതിൻ്റെ ഫലമായി കായ്കൾ ഉപയോഗ ശൂന്യമാകുന്നു. 

## ഔഷധ ഉപയോഗം
മുലപ്പാൽ വർധിപ്പിക്കും, ദഹനേന്ദ്രിയങ്ങൾക്ക് നല്ലതാണ്. ഹൃദയത്തിനും നല്ലതാണ്.
thumb|250px|left|ഇളം പേരയ്ക്ക

## അവലംബം

## ചിത്രശാല


File:Apple Guava Psidium guajava.jpg|thumb|പേരയുടെ പൂക്കൾ
File:Guava_-_പേര,_പേരയ്ക്ക_02.JPG|ചെറിയ ഇനം പേരയ്ക്ക
File:Guava_-_പേര,_പേരയ്ക്ക_10.JPG|പേരയില
Image:Ripe guava.jpg|Ripe guava fruit
Image:ARS_HPSI41.jpg|'തായ് മറൂൺ 'ഗ്വാവ
Image:Psidium guajava fruit.jpg|Green guava fruit
Image:Jambu Batu.jpg|Indonesian Guava
ചിത്രം:പേരക്ക.JPG
പ്രമാണം:പേരക്കയുടെ ഛേദം.jpg|പേരക്കയുടെ ഛേദം


വർഗ്ഗം:പഴങ്ങൾ
വർഗ്ഗം:ഉഷ്ണമേഖലാ ഫലങ്ങൾ
വർഗ്ഗം:സസ്യജനുസുകൾ
വല്ലകം

ദക്ഷിണ ഭാരതത്തിലെ കേരളത്തിൽ, കോട്ടയം ജില്ലയിലെ വൈക്കം താലൂക്കിൽ പെടുന്ന ഒരു ഗ്രാമമാണ് **വല്ലകം**. 
1990കളുടെ തുടക്കം വരെ വല്ലകത്തിന്റെ സമ്പദ്ഘടന നെല്ല്‌, നാളികേരം എന്നിവയുടെ കൃഷിയെ ആശ്രയിച്ചായിരുന്നു. പിന്നീട് ആ സ്ഥിതി മാറി. നെൽകൃഷിയുടെ തകർച്ചയും, വിലയിടിവും രോഗങ്ങളും ചേർന്ന്‌ തെങ്ങ് കൃഷിയുടെ ആകർഷണീയത കളഞ്ഞതും ആണ് ഈ മാറ്റത്തിനു പിന്നിൽ. ഈ വിളവുകളുടെ സ്ഥാനത്ത് പലരും ജാതി, കൊക്കോ തുടങ്ങിയ കൃഷികൾ തുടങ്ങി. ഇവക്കൊക്കെ പുറമേ, സംസ്ഥാനത്തിനു പുറത്തും വിദേശത്തും ജോലി ചെയ്യുന്ന ഗ്രാമവാസികളിൽ നിന്ന് ലഭിക്കുന്ന വരുമാനവും ഇന്ന് വല്ലകത്തിന്റെ സമ്പദ് വ്യവസ്ഥയെ താങ്ങുന്നുണ്ട്.

വല്ലകത്തെ ജനങ്ങളിൽ ഭൂരിഭാഗവും ഹിന്ദുമത വിശ്വാസികളാണ്‌. പിന്നെയുള്ളരിൽ ഏറെയും ക്രിസ്ത്യാനികളും ഒരു ചെറിയ ശതമാനം മുസ്ലിങ്ങളും ആണ്. ഹിന്ദുക്കളിൽ ഈഴവരും, നായന്മാരും പുലയർ തുടങ്ങിയ ദളിത വിഭാഗങ്ങളിൽ പെടുന്നവരും ഉണ്ട്. പ്രധാന ആരാധനാലയങ്ങൾ വല്ലകം സെന്റ് മേരീസ് പള്ളി, അരീക്കുളങ്ങര ഭഗവതീ ക്ഷേത്രം, തുറുവേലിക്കുന്ന് ധൃവക്ഷേത്രം എന്നിവയാണ്. വല്ലകം സെന്റ് മേരീസ് സ്കൂൾ, സെന്റ് മേരീസ് പള്ളീയുടെ നടത്തിപ്പിലുള്ളതാണ്.

വൈക്കം-ഏറ്റുമാനൂർ റോഡ് വല്ലകത്തിന്റെ ജീവനാഡിയാണ്. വല്ലകത്തെ പടിഞ്ഞാറു വശത്തുള്ള വൈക്കം പട്ടണവുമായും കിഴക്കുള്ള തലയോലപ്പറമ്പ്, കുറുപ്പന്തറ തുടങ്ങിയ ചന്തകളുമായും ബന്ധിപ്പിക്കുന്നത് ഈ റോഡ് ആണ്. ഗ്രാമത്തിനു നെടുകെയും കുറുകെയും ഉണ്ടായിരുന്ന തോടുകളും ഗതാഗതത്തിൽ വലിയ പങ്ക് വഹിച്ചിരുന്നു. എന്നാൽ തോടുകൾ മിക്കവയും കെട്ടിട നിർമ്മിതിക്കും മറ്റുമായി നികർത്തപ്പെടുകയും അല്ലാത്തവയിൽ ആഫ്രിക്കൻ പായൽ വളർന്ന് നിറയുകയും ചെയ്തതുമൂലം അവയെ ആശ്രയിച്ചുള്ള ഗതാഗതം ഇപ്പോൾ മിക്കവാറും ഇല്ലാതായിരിക്കുന്നു.

വല്ലകം എന്ന സ്ഥലനാമത്തിന്റെ ഉല്പത്തി അജ്ഞാതമായിരിക്കുന്നു.
അമൃതാ പ്രീതം

ഇന്ത്യയിലെ പ്രശസ്തയായ എഴുത്തുകാരിയായിരുന്നു **അമൃതാ പ്രീതം** (ഓഗസ്റ്റ് 31, 1919 - ഒക്ടോബർ 31, 2005) (, **). പഞ്ചാബിൽ നിന്നുള്ള ആദ്യത്തെ പ്രശസ്തയായ കവയിത്രിയും നോവലിസ്റ്റും ഉപന്യാസകാരിയും ആയിരുന്നു അമൃതാ പ്രീതം. അവിഭക്ത ഇന്ത്യ (മുൻപത്തെ ബ്രിട്ടീഷ് ഇന്ത്യ) ഇന്ത്യയും പാകിസ്താനുമായി വിഭജിക്കപ്പെട്ടപ്പോൾ അമൃതാ പ്രീതം 1947-ൽ ഇന്ത്യയിലേയ്ക്കു കുടിയേറി.

## ജീവചരിത്രം
മുഖ്യകർമരംഗം കവിതയാണെങ്കിലും നോവൽ, ചെറുകഥ, പത്രപ്രവർത്തനം എന്നീ മണ്ഡലങ്ങളിലും പ്രവർത്തിച്ച് വിജയം വരിച്ചിട്ടുണ്ട്. ഉയർന്ന ഭാവനയും വിശാലമായ ജീവിതവീക്ഷണവും അനനുകരണീയമായ ശൈലിയുമുള്ള ഒരു കലാകാരിയാണ് അമൃതാപ്രീതം. ആധുനിക സമൂഹത്തിന്റെ മോഹഭംഗങ്ങളും യാഥാസ്ഥിതികത്വത്തിന്റേയും ജൻമിത്വത്തിന്റേയും നേർക്കുള്ള പ്രതിഷേധവും പ്രീതത്തിന്റെ സാഹിത്യസൃഷ്ടികളിൽ മുഖരിതമാകുന്നുണ്ട്.

ഇന്ത്യാ വിഭജനത്തെത്തുടർന്ന് അമൃതാ ഡൽഹിയിലെത്തി. ലാഹോറിലെയും ഡൽഹിയിലെയും റേഡിയോ നിലയങ്ങളിൽ ഇവർ സേവനമനുഷ്ഠിച്ചിട്ടുണ്ട്. പരമ്പരാഗത ഭാരതീയ സ്ത്രീയുടെ ചട്ടക്കൂടിൽ ഒതുങ്ങാത്ത പ്രകൃതം മൂലം അമൃതാപ്രീതം എന്നും വിവാദങ്ങൾ സൃഷ്ടിച്ചിരുന്നു. സ്ത്രീസ്വാതന്ത്ര്യത്തിന്റെ  വക്താവായ ഇവർ രാജ്യസഭാംഗമായും പ്രവർത്തിച്ചിട്ടുണ്ട്.

കുട്ടിക്കാലത്ത് അനുഭവിച്ച ഏകാന്തതയാണ് തന്നെ കവിയാക്കിയതെന്ന് അമൃതാപ്രീതം അഭിപ്രായപ്പെട്ടിട്ടുണ്ട്. ഠണ്ടിയ കിർണാ, അമൃത ലഹരാ, ജീവൃന്ദാം ജീവൻ, മേം തവാരിഖ് ഹാം ഹിന്ദ്ഹീ, ലോക്പീഡാ സർഘിവേള സുനേഹാരേ, കാഗസ് തേ ക്യാൻവാസ്, ഏക് സൌ ഇക്താലീസ് കവിതായേം തുടങ്ങിയവയാണ് ഇവരുടെ പ്രമുഖ കാവ്യസമാഹാരങ്ങൾ. സുനേഹാരേ എന്ന കൃതിക്ക് 1955-ലെ കേന്ദ്രസാഹിത്യ അക്കാദമി അവാർഡ് ലഭിക്കുകയുണ്ടായി. 1981-ലെ ജ്ഞാനപീഠ പുരസ്കാരം നേടിയത് കാഗസ്തേ ക്യാൻവാസ് എന്ന കൃതിക്കാണ്.

നാഗരിക മധ്യവർഗത്തിന്റെ സംവേദനാത്മകത ഉൾക്കൊള്ളുന്ന നോവലിസ്റ്റായിട്ടാണ് അമൃതാപ്രീതം പരിഗണിക്കപ്പെടുന്നത്. പിഞ്ജർ, ഡോക്ടർ ദേവ്, ആല്ഹന, ആക് കാ പത്താ, നാഗമണി, യാത്രി, യഹ് സച്ച് ഹൈ, തേരഹ്വാം സൂരജ്, ഉൻചാസ് ദിൻ, കോറേ കാഗസ് തുടങ്ങിയവയാണ് ഇവരുടെ പ്രമുഖ നോവലുകൾ. രസീദി ടിക്കറ്റ് എന്നൊരു ആത്മകഥയും അമൃതാപ്രീതം രചിച്ചിട്ടുണ്ട്. കൂടാതെ നാഗ്‍മണി എന്നൊരു മാസികയും ഇവരുടെ നേതൃത്വത്തിൽ പ്രസിദ്ധീകരിച്ചിരുന്നു.

## പുരസ്കാരങ്ങൾ
1956 ൽ സാഹിത്യ അക്കാദമി പുരസ്കാരം ലഭിക്കുന്ന ആദ്യത്തെ സ്ത്രീയായിരുന്നു ഇവർ.. പിന്നീട് ഇവർക്ക് 1982 ൽ  ജ്ഞാനപീഠപുരസ്കാരവും ലഭിച്ചു.  1969 ൽ ഇവർക്ക്  പത്മശ്രീ പുരസ്കാരവും ലഭിച്ചു. 2004 ൽ ഇവർക്ക്  പത്മവിഭൂഷൻ പുരസ്കാരവും ലഭിച്ചു.

## അവലംബം

## പുറത്തേക്കുള്ള കണ്ണികൾ
* Amrita Pritam and her Works at ''South Asian Womens Network'' (Sawnet)
* Amrita Pritam 1919-2005-a tribute by Raza Rumi 
* Poems by Amrita Pritam at ''Kavitayan''( 2009-10-25)
;വീഡിയോ ലിങ്കുകൾ
* ''Aj Waris Shah Nu'', Amrita Pritam's most important poem, recited by Gulzar
* Amrita Pritam's poem ''Main Tainu Pir Milangi'' recited by Gulzar

വർഗ്ഗം:1919-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:ഓഗസ്റ്റ് 31-ന് ജനിച്ചവർ
വർഗ്ഗം:ഒക്ടോബർ 31-ന് മരിച്ചവർ

വർഗ്ഗം:ജ്ഞാനപീഠം നേടിയ പഞ്ചാബി സാഹിത്യകാരന്മാർ
വർഗ്ഗം:പഞ്ചാബി നോവലെഴുത്തുകാർ
വർഗ്ഗം:പഞ്ചാബി കവികൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:പഞ്ചാബി ഭാഷാകവികൾ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
ആർ.ഡി.എക്സ്

സ്ഫോടനത്തിന്‌ ഉപയോഗിക്കുന്ന രാസവസ്തുവാണ്‌ **ആർ.ഡി.എക്സ്**. പൂർണ്ണനാമം **റിസർച്ച് ഡിപ്പാർട്ട്‌മെന്റ് എക്സ്പ്ലോസീവ് പ്ലാസ്റ്റിക്**
## സാങ്കേതികനാമം
**ട്രൈനൈട്രനെൻ** എന്നാണ് ഈ മാരക സ്ഫോടകവസ്തുവിൻറെ സാങ്കേതിക നാമം

## രാസനാമം
C_3 H_6 N_6 O_6 രാസ നാമം

## രാസപദാർത്ഥം
സൈക്ലൊ ട്രൈമീതലൈൻ ആണ് രാസപദാർത്ഥം

ഈ രാസപദാർത്ഥം ഒളിപ്പിച്ച് കടത്തുമ്പോൾ പ്ലാസ്റ്റിക് മെറ്റീരിയലായതു കൊണ്ട് മെറ്റൽ ഡിറ്റക്റ്ററിന് തിരിച്ചറിയാൻ കഴിയില്ല.